Održana druga diskusija na bezbednosne teme - Centar za spoljnu politiku\nHome Vesti Održana druga diskusija na bezbednosne teme\nOdržana druga diskusija na bezbednosne teme\nTokom druge subote u junu mesecu ove godine održana je još jedna u nizu diskusija na bezbednosne teme u organizaciji Centra za spoljnu politiku, a uz podršku Ambasade SAD u Beogradu. Na otvorenoj debati pod nazivom “Iskustva Srbije iz bilateralne vojne saradnje sa zapadnoevropskim i severnoameričkim zemljama” učestvovali su brojni novinari i urednici domaćih medija, kao i eksperti na teme bezbednosti.\nImajući u vidu nepotpuno i neadekvatno prikazivanje stvarnog stanja stvari u domaćim medijima kada je u pitanju vojna kooperacija sa zapadnoevropskim i severnoameričkim zemljama, ključna tema gotovo dvočasovnog razgovora bile su konkretne činjenice o saradnji Srbije sa zapadnim partnerima, kao modaliteti i načini pristupanja promeni medijske slike koja bi više odgovarala realnosti.\nIstaknuto je i da je u proteklih pola decenije Srbija imala 44 vežbe sa SAD i NATO zemljama, što je nekoliko puta više u odnosu na saradnju sa istočnim partenerima. Bliže informacije o suštini saradnje i prednostima po našu zemlju iz njih gotovo da nisu dostupne javnosti.\nSkorašnja poseta kanadskog Ministra odbrane našoj zemlji koja je prošla u odsustvu veće medijske pažnje jedan je od neadekvatne pažnje javnosti kada su u pitanju značajne vojne teme. Van očiju javnosti ostala je i informacija da u Batajnici domaći SAJ ima vezbe sa specijalnim jedinicama iz SAD, a što su zapadni partneri uredno objavili na svom sajtu. Dakle, istaknuti su samo neki od “svežijih” primera koji dokazuju odsustvo pažnje medija na ove važne teme.\nZaključeno je i da se saradnja sa NATO i SAD, iako se ne pominje često u politickom kontekst, odvija odlično, ali da strateškog partenrstva sa SAD neće biti u skorijem periodu.\nTakođe, utvrđeno je i da u Srbiji postoji praksa razvijanja vojnih resursa bez upotrebne vrednosti za naše potrebe, što je okarakterisano kao “starteška smušenost”. Iz zog razloga, polazeći od stava da je uloga medija da adekvatno informišu javnost, a imajući u vidu da je za kvalitetno sagledavanje aktuelne i procene buduće pozicije Srbije neophodno zasnivati na činjenicama, utvrđena je i nužnost za sveobuhvatnijim izveštavanjem i analizama medija kada su u pitanju pomenute teme, kako bi i domaća javnost bila upoznata sa kompletnom bezbednosnom pozicijom i potrebama naše zemlje.\nPrevious articleZapadni Balkan za EU skup pitanja, ali i rešenje za probleme\nNext articleUloga spoljnih bezbednosnih aktera u regionalnim bezbednosnim pitanjima


GARANTOVANO NEĆETE VEROVATI: Pogledajte šta ova devojka koristi za duge trepavice, a svi ga imamo kod kuće!\nTrepavice koje izgledaju kao da su unapredjeni mogu biti tvoj sa neverovatno jednostavan, jeftin i bezbedan trik. Sve što je potrebno je komad najobičnije pamuka.\nJutjuberka i bloger Opasno Katan je pronašao trik koji je potpuno ludilo, koja se obavlja u roku od nekoliko minuta. Uz pomoć vate i maskare možete postići efekat veštačkih trepavica ili nadograđena, dok nemate kontakt sa opasnim glutena (koji vremenom može da uništi svoje prirodne trepavice).\nTežak proces počinje belu bazu za maskaru, koji možete preskočiti ukoliko želite više prirodan izgled. Nanesite jedan sloj maskare, a zatim običan češalj ili čistu četkicu za maskare vodi kroz pamuka, tako da je češalj za narudžbe dlake. Ovaj češalj prolaze kroz trepavice dok je prvi sloj maskare je još uvek mokar, tako da su vlakna se održavaju na oči.\nZatim nanesite još jedan sloj maskare, i sve ponovite onoliko puta koliko je potrebno da bi se postigao željeni efekat. Huda je učinio prilično drastičnu promenu koja može biti u redu za jednu noć, ali dan na nivou dan preporučujemo da ova vlakna dodati samo spoljašenje uglove trepavica da se postigne CATNIP izgled oka.\nOvaj jeftin i jednostavan trik će zapravo kopira efekat skupog masklara sa vlaknima – dobra stvar je što možete podesiti intenzitet toga ipak želite.\nMOMCI OVO JE PRESUDNO KOD UPOZNAVANJA: Zbog ove osobine nećete naći LJUBAV ŽIVOTA\nOVIH 10 namirnica su idealne za PROČIŠĆAVANJE krvnih sudova!


Koncert klarinetista iz Španije u Simfonijskom orkestru\n09:14, 6. 10. 2021.\nU sali Niškog simfonijskog orkestra u četvrtak, 7. oktobra od 19 sati, publika će imati priliku da posluša dela Mocarta, Donicetija i drugih kompozitora, koja će izvesti klarinetisti iz Španije Huanho i Jonas Merkada.\nNova koncertna sezona Niškog simfonijskog orkestra počeće u četvrtak, 23. septembra, a organizatori najavljuju dela ruskog i austrijskog kompozitora Dmitrija Šostakoviča i Jozefa Hajdna. Koncert će biti održan od 19 sati.\nKlavirski koncert pijaniste iz Niša Andrije Mamutovića u Simfonijskom orkestru\n09:23, 2. 6. 2021.\nNiški simfonijski orkestar nastavlja sa obeležavanjem 265 godina od rođenja jednog od najvećih kompozitora u istoriji klasične muzike Mocarta, kako najavljuju, klavirskim koncertom Andrije Mamutovića 4. juna od 19 sati. Reč je o višestruko nagrađivanom pijanisti na republičkim i međunarodnim takmičenjima, čijim koncertom će dirigovati Milena Injac, kažu u Simfonijskom.\nMocartova "Simfonija končertante" u Niškom simfonijskom orkestru\n14:15, 26. 5. 2021.\nU sali Niškog simfonijskog orkestra u četvrtak, 27. maja od 19 sati, publika će imati priliku da posluša jedno od najvećih dela V. A. Mocarta – „Simfoniju končertante“, koju će izvesti koncertmajstor Stanislava Alađozovski i violista Saša Mirković, dok će dirigent biti Svilen Simeonov.


SRPSKI POSAO Radonjić trener kola u Evroligi, Italijani spektakularno najavili sudar sa Zvezdom /VIDEO/\nZahuktava se atmosfera pred duel 8. kola Evrolige između Crvene zvezde i Armanija. Trener srpskog i regionalnog prvaka Dejan Radonjić proglašen je za najboljeg trenera prošle runde, a italijanski mediji spektakularno najavljuju okršaj u Areni (19 časova).\nCrveno-beli su iznenadili Bamberg u Nemačkoj i slavili posle dramatične završnice sa 79:78, što im je treći trijumf u Evroligi.\nTo je bio treći od četiri Zvezdina meča u paklenom ritmu za osam dana uz 9.000 pređenih kilometara, što je bilo dovoljno specijalizovanom sajtu eurohoops.net da Radonjića prolasi trenerom 7. kola elitnog takmičenja.\n"Pogodite tim koji je jedini pobedio u gostima u 7. kolu? Da, u pravu ste. Samo Crvena zvezda, koja je uspela da savlada nemačkog šampiona Bamberg. Trener Radonjić je neko ko nije obično na naslovnim stranama zbog izjava, ali jeste zbog rezultata, i to mu je opet uspelo! Ova pobeda vodi Srbe na pravi put i nema sumnje da će se boriti za plej-of. I ako ovako nastave, onda ko zna...", ovim rečima opisan je podvig Radonjića i njegovih izabranika u Bambergu.\nMVP titula za najboljeg igrača pripala je Realovom Serhiju Ljulju, koji je u dramatičnom derbiju sa Panatinaikosom postavio evroligaški rekord karijere sa 30 poena. Od toga je sa poslednjih pet doneo pobedu Madriđanima.\nNajbolju petorku kola čine upravo Ljulj, te Tomas Ertel, Soni Vims, Bredli Vonamejker i Brok Motum.\nŠto se duela sa Armanijem tiče, sa Malog Kalemegdana pozivaju navijače da ispune Arenu i naprave atmosferu u kojoj će Radonjićevi puleni odigrati iznad mogućnosti protiv favorizovanog rivala.\nNa klupskom Tviteru se utakmica najavljuje kao premijera filma "Srpski posao" po uzoru na čuveni "Italijanski posao" (The Italian job), u režiji Dejana Radonjića gde su košarkaši Zvezde u glavnim ulogama.\nSa druge strane, italijanski mediji akcenat stavljaju na paklenu atmosferu koju "delije" prave u Areni i neverovatnu buku.\nNema sumnje i da će od 19 časova biti tako, crveno-belima je potreban vetar u leđa da zaokruže neverovatan ritam i da odigraju četvrtu utakmicu za osam dana.


Crnogorski i mađarski privrednici jačaju ekonomske odnose - CdM\nCrnogorski i mađarski privrednici jačaju ekonomske odnose\nPredsjednik Privredne komore Crne Gore Vlastimir Golubović potpisao je danas sa generalnim direktorom Agencije za promociju izvoza Mađarske HEPA Balazsem Hendrichom Sporazum o saradnji dvije institucije, u kom se navodi da će potpisnici promovisati širenje i diverzifikaciju međusobne trgovinske i investicione saradnje u oblastima važnim za ekonomski i društveni razvoj.\nKako je saopšteno iz PKCG, Golubović je istakao da Sporazum ima cilj da unaprijedi ekonomske odnose dvije zemlje, poveže partnerske kompanije i doprinese stvaranju nove vrijednosti u crnogorskim preduzećima.\n“Nadam se da će Sporazum na taj način doprinijeti trendu rasta investicija Mađarske u Crnu Goru”, kazao je Golubović.\nOn je naglasio da su odlični politički odnosi dvije države osnova za unapređenje ekonomskih i zahvalio na podršci Mađarske našoj zemlji u evroatlantskim integracijama.\n“Ukazao je na to da je tokom 2019. godine razmijenjeno roba sa Mađarskom u vrijednosti 70 miliona eura, od čega je izvoz iz Crne Gore iznosio 45 miliona, a uvoz iz Mađarske 25 miliona. Tokom prošle godine, našu zemlju je posjetilo 32.500 turista koji su ostvarili 164.000 noćenja i očekuje se da će se nastaviti pozitivan trend u ovoj oblasti. Od 2006. godine iz Mađarske je u našu zemlju investirano u vrijednosti 435 miliona eura. Po obimu investicija Mađarska je na devetom mjestu među više od 130 zemalja koje ulažu u Crnu Goru (petom u EU)”, navode u PKCG.\nGolubović je rekao da su strateški sektori crnogorskog razvoja turizam, poljoprivreda, energetika i građevinarstvo.\n“Pozvao je na razvijanje intenzivnije saradnje posebno u poljoprivredi, čemu bi značajno doprinijeli mađarsko iskustvo i know how u primjeni novih tehnologija. Kabl koji povezuje Crnu Goru i Italiju čini našu zemlju energetskim čvorištem preko kojeg se može izvoziti struja iz jugoistočne Evrope u Zapadnu. Predsjednik Komore se, između ostalog, osvrnuo i na najveći kapitalni projekat u našoj zemlji – izgradnju auto-puta, koji će za nekoliko godina povezivati našu državu, preko Srbije, sa Mađarskom”, dodaju u Privrednoj komori.\nHendrich je pak predstavio agenciju osnovanu 2014. sa ciljem podsticanja izvoza roba, usluga i kapitala. Agencija grantovima i kreditima podržava poslovanje mađarskih kompanija na inotržištu.\n“Pripremili smo Program za balkanske zemlje kojim, između ostalog, želimo da podstaknemo naše kompanije da izvoze u Crnu Goru, ali i doprinesemo njenom ekonomskom razvoju. U toku je evaluacija projekata među kojima se nalaze i prispjeli iz Crne Gore”, rekao je Hendrich.\nOn je istakao važnost saradnje sa Privrednom komorom Crne Gore i izrazio očekivanje da će ta poslovna asocijacija pružiti značajnu podršku realizaciji projekta koji je bitan za razvoj malih i srednjih preduzeća obje zemlje.\nPotpisivanju su prisustvovali potpredsjednik Privredne komore Ivan Saveljić, ambasador Mađarske u Crnoj Gori Jozsef Negyesi, predsjednik Odbora udruženja turizma i ugostiteljstva Ranko Jovović, direktor projekata za Zapadni Balkan Gabor Jenei, nacionalni koordinator Komorskog investicionog foruma Zapadnog Balkana Balša Ćulafić, šef kabineta predsjednika Komore Miljan Šestović, drugi sekretar u Ambasadi Peter Hetei i ekonomski savjetnik Milan Radacsi.\nTagsBalazs Hendrich Mađarska Privredna komora saradnja Vlastimir Golubović\nA da ispitate imovinu ove gospode\nMoram priznati da predsjednik Privredne komore posteno zaradjuje svoju platu\nBravo o samo nastavi..\nRadulović i Grlić Radman: Crna Gora i Hrvatska simbol odličnih odnosa


Crnogorci se distanciraju od srpskog fašizma: Stop za “Ravnogorski pokret Crne Gore”\nRukovodilac Ministarstva unutrašnjih poslova (MUP) Crne Gore Duško Marković donio je rješenje kojim se zabranjuje ragistracija NVO “Ravnogorski pokret Crne Gore”.\n“Rješenje o upisu Ravnogorskog pokreta u registar nevladinih udruženja donijeto je mimo znanja rukovodioca MUP-a, pa je po saznanju za njega pokrenuo proceduru utvrđivanja okolnosti pod kojima je ono donijeto. Utvrđeno je da je rješenje donijeto mimo propisa i bez potpisa rukovodioca MUP-a”, saopšteno je iz MUP-a, prenose agencije.\nNaime, nakon saznanja za registraciju “Ravnogorskog pokreta” uslijedile su oštre rekacije javnosti sa zahtjevom upućenim Markoviću da se izbriše odnosno zabrani rad ovog nevladinog udruženja, jer bi, kako se navodi, njegovo djelovanje bilo suprotno Ustavu Crne Gore.\n“Članom 259 stav 1 Zakona o opštem upravnom postupku propisano je da se izvršno rješenje može ukinuti ako je to potrebno radi otklanjanja teške i neposredne opasnosti po život i zdravlje ljudi, javnu bezbjednost, javni mir i javni poredak ili javni moral ili radi otklanjanja poremećaja u privredi, ako se to ne bi moglo uspješno otkloniti drugim sredstvima kojima bi se manje diralo u stečena prava. Pored svega navedenog, ovo udruženje zastupa i zagovara ideologiju koja je suprotna Ustavu Crne Gore, odnosno ova ideologija predstavlja opasnost po nezavisnost, suverenost i ustavno uređenje Crne Gore, što izaziva opasnost po javni mir, javni poredak i javni moral”, istakli su iz MUP-a.\nOni cijene da bi postojanje i djelovanje ove organizacije pričinilo društveno štetne posljedice.\nPrevious U Tuzli obilježen Dan “Zlatnih ljiljana”: Više od 800 ratnih heroja na jednom mjestu (Foto)\nNext 9. maj 1993. - Dan kada su Bošnjaci Mostara pozvani da izvjese bijele zastave\nBosanske porodice stipendiraju učenike u afričkoj zemlji Burkina Faso\nI ove godine skupljena su sredstva za finansiranje 500 učenika u zapadnoj afričkoj državi. Na inicijativu mreže humanitarnih organizacija EMMAUS i sestrinske istoimene nevladine organizacije iz bh. općine Doboj Istok, lani je\nDanas je na platou kod spomen-obilježja Mala kula na Grdonju održana centralna manifestacija obilježavanja 27. godišnjice formiranja 105. motorizovane brigade Armije Republike Bosne i Hercegovine. Veliki broj nekadašnjih boraca, predstavnika


Odnosi Beograda i Prištine: Pregovori i zapaljiva retorika / Srbija / zone / home page - Osservatorio Balcani e Caucaso Transeuropa\nOdnosi Beograda i Prištine: Pregovori i zapaljiva retorika\nZid u Kosovksoj Mitrovici (foto Beta )\n14.02.2017. - Dragan Janjić Beograd\nNa naslovnim stranama srpskih tabloida i dalje dominiraju preteće poruke o mogućem pogromu Srba na Kosovu za koji se spremaju kosovski Albanci, ali se u stvarnosti sve odvija u okvirima ranije postignutog dogovora o normalizaciji odnosa Prištine i Beograda. Uprkos zaglušujućoj populistički intoniranoj retorici sa obe strane, nikakvi ozbiljniji incidenti na samom Kosovu nisu registrovani.\nSrpska strana je prošlog vikenda srušila zid u podeljenom gradu Kosovska Mitrovica čija gradnja je proteklih nekoliko nedelja izazivala pojačanu napetost između Beograda i Pripštine. Zid su, kako su cinično i najavljivali predstavnici kosovskih vlasti, srušili oni koji su ga i gradili, Srbija i kosovski Srbi.\nReč je o masivnoj betonskoj konstrukciji oko severne strane mosta na reci Ibar, koja deli grad na severni i južni deo. Srpska strana konstrukciju je zvanično opisala kao “potporni zid”, ali je, s obzirom na njenu veličinu, jasno da je podignuta kako bi sprečila iznenadne upade sa južne strane grada, gde žive kosovski Albanci. Za kosovske vlasti zid je bio neprihvatljiv simbol podele Kosova, a vlasti u Beogradu su na kraju popustile.\nU senci napetosti vezanih za zid u Kosovskoj Mitrovici, najvećem gradu u severnoj srpskoj enklavi, u funkciju je pušten novi medjunarodni pozivni broj za Kosovo, o čemu je ranije postignuti dogovor izmedju Beograda i Prištine. Prethodno su nadležnosti za funkcionisanje pravosudnog sistema u srpskim opštinama na Kosovu, koje su ranije bile u rukama Beograda, takođe prešle u ruke kosovskih vlasti.\nKada se sve sabere, ustupci koje je Beograd i formalno i suštinski dao u proteklih nekoliko meseci su ozbiljni. Ti ustupci su u skladu sa Briselskim sporazumom, a premijer Aleksandar Vučić i vladajući srpski blok računaju da će za uzvrat dobiti više razumevanja Brisela i Vašingtona i da bi proces pridruživanja Srbije Evropskoj uniji (EU) mogao da dobije na zamahu.\nDogovor o rušenju zida potpisali su predstavnici kosovskih vlasti, međunarodne zajednice i lokalnih vlasti kosovskih Srba. Na dogovoru nema potpisa predstavnika Srbije, što je u skladu sa zahtevom Prištine i međunarodne zajednice da se problemi na Kosovu rešavaju u okviru kosovskih zakona i kosovskih institucija i da na toj osnovi budu normalizovani odnosi Beograd i Prištine.\nPriština u tome vidi ozbiljan i važan uspeh politike koju zastupa još od samog početka pregovora u Briselu, a kosovska predsednica Edita Tahiri je beogradskom listu Danas rekla da je rušenje zida rezultat unutrašnjeg dijaloga na Kosovu. Srbija i dalje insistira na stavu da je Kosovo de njene teritorije, pa vlasti u Beogradu prećutkuju detalj vezan za potpise na dogovoru koji je doveo do smirivanja tenzija. Time se nisu bavili ni vodeći mediji.\nZa premijera Aleksandra Vučića i njegovu Srpsku naprednu stranku (SNS) trenutak u kome su prinuđeni da ispunjavaju zahtevne odredbe Briselskog sporazuma je krajnje osetljiv, budući da se u Srbiji uveliko zahuktava kampanja za predsedničke izbore, koji treba da budu održani na proleće. Otuda srpske vlasti čine ogromne napore kako bi, koristeći dominantan uticaj na medije, nacionalistički raspoloženoj većini u Srbiji razvoj događaja u vezi sa Kosovom predstavile kao relativno povoljan po Srbiju i kosovske Srbe.\nBeograd je priželjkivao da Brisel i Vašington izvrše snažniji pritisak na Prištinu da ubrza formiranje Zajednice srpskih opština u srpskoj enklavi na severu Kosova, ali taj posao još nije dobio na zamahu, uprkos obećanjima iz Prištine.\nIzostanak napretka u formiranju Zajednice srpskih opština je verovatno, jedan od osnovnih razloga za ljutnju koju su Vučić i drugi srpski funkcioneri u izjavama za domaću javnost ispoljili i u odnosu na vlasti na Kosovu i u odnosu na međunarodnu zajednicu.\nPriština na ceo problem gleda kao na unutrašnje pitanje Kosova i želi da izbegne visok stepen autonomije za Srbe na Kosovu. Posle novog sporazuma oko zida i mosta koji je Priština sklopila sa lokalnim vlastima, kosovske vlasti u tom smislu mogu da budu zadovoljne i otuda i izjave zvaničnika da je sada na redu rad na Zajednicu srpskih opština, ali u saradnji sa lokalnim Srbima i njihovim predstavnicima.\nUpravo u vreme kada je kriza vezana za rušenje zida u Kosovskoj Mitrovici bila na vrhuncu, Kosovo je posetio generalni sekretar NATO Jens Stoltenberg. On je, kako se i očekivalo, pozvao na mirno rešavanje problema, ali je definitivno potvrdio pravo kosovske policije (što uključujuje i njenu specijalnu jedinicu ROSU) da bude angažovana u svim delovima Kosova, bez posebne dozvole međunarodnih vlasti.\nTom izjavom umanjen je značaj žalbi srpskih vlasti koje su tražile pomoć međunardone zajednice nakon što su pripadnici ROSU pre nekoliko nedelja upućeni na sever Kosova, kako bi sprečili ulazak putničkog voza ispisanog parolama „Kosovo je Srbija“, koji je trebalo da stigne iz Beograda. Definitivno je potrvđeno da ni međunarodna zajednica ni NATO neće intervenisati ukoliko kosovska policija i ROSU budu ponovo upućivani u neki deo Kosova, uključujući i srpsku enklavu na severu.


Skupština traži odbacivanje Izvještaja o Srebrenici i usvajanje novog\n14.08.2018 14:54 | nezavisne.com\nBanjaluka – Narodna skupština usvojila je zaključke u kojima traži da Vlada RS stavi van snage Izvještaj komisije za Srebrenicu iz 2004. godine, te da se formira nova komisija koja bi u roku od godinu dana utvrdila kompletnu istinu o događajima u i oko Srebrenice u periodu od 1992. do 1995. godine.\n"NS RS konstatuje da je Komisija bila spriječena da se bavi stradanjem i srpskog naroda u širem području Srebrenice, i da je svojim preporukama navela da je ukupna slika o događajima u i oko Srebrenice moguća samo nakon sagledavanja njihovog ukupnog istorijskog konteksta", navedeno je u zaključcima.\n"Bol i tuga majke nad djetetom ne poznaje vjeru i naciju. Isto majka voli svog sina ili porodica svoje najbliže bez obzira kojem narodu pripada", rekao je Višković.\n"To nije slučajno. Postoji namjera da se srpskom narodu nametne kolektivna odgovornost, a da se RS proglasi genocidnom tvorevinom, a rat koji se desio agresorskim", rekla je Stevanovićeva.\nDragan Čavić, predsjednik NDP-a, je izrazio zadovoljstvo što su sve političke stranke iz RS postigle sporazum oko jedinstvenih zaključaka.\nDodao je i da su svi ćutali, iako su kada je Komisija radila znali istinu, zato što su se bojali represije od strane Pedija Ešdauna i međunarodne zajednice.\nTvrdi da je bio plan da se 2005. godine na desetu godišnjicu Dejetonskog sporazuma i srebreničkog zločina završi izvještaj, provede reforma odbrane i izvrše izmjene Ustava i Dejtonskog sporazuma. Podsjetio je da su i on i Milorad Dodik, predsjednik RS, tada potpisali principe za izmjenu Ustava RS, ali da su srpski predstavnici tada stavili sukobe sa strane i uspjeli se odbraniti od izmjena strukture BiH.\nRekao je i da je bilo naređeno Vladi i ostalim institucijama da se napravi Izvještaj i sastavi spisak Srba koji su bili u i oko Srebrenice u tom periodu, te da je Komisija uradila ono što je tada mogla.\n"Ne ponovilo se ono što se tada dešavalo. Dobro je da sada možemo da donesemo ovakvu odluku i formiramo ovakvu komisiju čistog obraza", rekao je Čavić.\nAdmir Čavka, šef Kluba Domovine, rekao je da Domovina nije željela da učestvuje u današnjem zasjedanju, ali da je osjetio potrebu da se javi za riječ kako bi u stenogram ušlo to da se, kako je rekao, u Srebrenici desio genocid i da je to pravna činjenica.\n"Želio sam da kažem i to da ne postoji kolektivna odgovornost naroda i da treba da gradimo budućnost", rekao je Čavka, i dodao da bi svako ko je počinio zločin morao biti kažnjen bez obzira o kome se radi.\nVukota Govedarica, predsjednik SDS-a, je rekao da je Milorad Dodik jedini političar u RS koji je javno rekao da se u Srebrenici desio genocid iako ga, kako kaže, na to niko nije tjerao.\n"Na naše zadovoljstvo on je u mnogome promijenio svoje mišljenje koje je imao tada", rekao je Govedarica. On je dodao da su postojali veliki pritisci u to vrijeme posebno na SDS, a istakao je da se pokušava javnosti predstaviti laž da je Komisija koja je radila Izvještaj o Srebrenici sastavljala i spisak sa 22 hiljade ljudi.\nMišljenja je da je Vlada RS trebala sama da povuče ovaj izvještaj, kao što ga je 2004. godine usvojila, te da ima utisak da se ona pokušava sakriti iza skupštinskih odluka.\nRekao je i da Komisija tada nije mogla da zna mnoge činjenice koje su danas poznate, te da je naglasila da to nije kraj, a da bi se ovo pitanje u kontinuitetu trebalo dalje razmatrati.\nPrizao je da je greška tadašnje vlade što nije uvedena neka vrsta klauzule da se svake godine razmatraju nove činjenice, i da bi, da je tako urađeno, danas situacija bila drugačija.


Migranti s Vučjaka još uvijek nisu krenuli za Sarajevo, formira se duga kolona autobusa | BL Portal\nKolona autobusa, kojih za sada ima sedam iako bi brojka mogla porasti na devet, s migrantima još uvijek nije krenula ka kasarni Ušivak kod Sarajeva, rekao je za Klix.ba portparol MUP-a USK Ale Šiljdedić. Informacije se i situacija, prema riječima naših sagovornika, mijenjaju iz minute u minutu.\nIzmještanje migranata i ulasci u autobuse za sada prolaze bez većih problema i sve se odvija prema planu. Blizu 400 migranata uskoro bi trebalo u koloni autobusa pod jakom policijskom pratnjom krenuti na put dug blizu 350 kilometara.\nZa postupak izmještanja angažovano je više od 100 policijskih službenika, medicinski timovi Doma zdravlja Bihać, volonteri kantonalne i gradske organizacije Crvenog krsta i predstavnici Međunarodne organizacije za migracije (IOM).\n“Izmještanju ovih ljudi u Sarajevu prethodili su zdravstveni pregledi i podjela prehrambenih obroka. Možemo konstatovati da je zdravstvena situacija prilično dobra, s obzirom da je evidentirano nekoliko slučajeva scabiesa (šuge) i prehlade. Najvažnije je istaći da sve protiče prema planu, bez ijednog incidenta”, rekla je ministarka zdravstva, rada i socijalne politike USK-a i članica Operativne grupe Nermina Ćemalović.\nPrema nezvaničnim informacijama Fene, kamp na Vučjaku kod Bihaća u toku noći samovoljno je napustio određeni broj ilegalnih migranata, jer ne žele povratak u Sarajevo.\nIz Crvenog krsta Grada Bihaća najavljeno je kako će se nakon izlaska svih ljudi iz kampa, pristupiti uklanjanju tehničkog materijala, uništavanju i odvozu otpada, te konačnom zatvaranju ove lokacije. Ta završna faza će vjerovatno biti realizovana u toku sutrašnjeg dana.


Raiffaisen: Sumorna perspektiva privrede evrozone | Kamatica\nRaiffaisen: Sumorna perspektiva privrede evrozone\n• Bruto domaći proizvod evrozone će opasti 0,3% u 2012; u 2013. godini se očekuje rast od 0.8%\n• Razlika u mišljenjima između Nemačke i Francuske odlučujuća za evrozonu\n• Obveznice nemačke vlade se i dalje smatraju sigurnima\n• Preporučuje se kupovina akcija\n• Distribucija imovine: ujednačeno pozicioniranje akcija i obveznica\n"Španija koja traži pomoć u okviru paketa za spasavanje i optimalni ishod izbora u Grčkoj neće doneti nikakvo značajnije smanjenje ciklusa duga. Predviđanja nagoveštavaju recesiju u najvećem delu evrozone nakon sprovođenja mera konsolidacije sa pogoršanjem značajnih ekonomskih pokazatelja," izveštava Peter Brezinček (Peter Brezinschek), glavni analitičar u Raiffeisen Bank International-u (RBI) u kvartalnom izveštaju Raiffeisen Research-a "Strategy Global Markets". Brezinček očekuje da će BDP evrozone pasti na minus 0,3% u toku 2012.godine i on ne predviđa povratak na rast od pre 2013. (prognozirani rast 0,8% ).\nNajnovija dešavanja u evrozoni nastavljaju da utiču na prinos državnih obveznica perifernih zemalja evrozone. "Iako investitori i dalje smatraju obveznice nemačke vlade bezbednim, prihodi od premija za Španiju ostaju i dalje kritični," kaže Brezinček. Što se tiče vlasničkih hartija od vrednosti, Helge Rehberger (Helge Rechberger), direktor RBI Odeljenja za analizu tržišta očekuje izvestan predah sada kada se situacija privremeno popravila u Grčkoj i Španiji.\n"Rast umesto štednje" ne predstavlja rešenje za dužničku krizu u evrozoni\nPo mišljenju Brezinčeka, apel nekih političara za "rastom umesto štednje" nije pravi način za poboljšanje situacije u evrozoni: "Ova provokativna teorija je fundamentalno pogrešna, budući da je štednja, kojom se pravi put za dugoročan rast, na prvom mestu." Međutim, glavni analitičar Raiffeisen Bank International-a pretpostavlja da će, uprkos ovome, EU napraviti kompromis sa, na primer, obveznicama za infrastrukturne projekte ili povećano kofinansiranje strukturalnih i kohezionih projekata u perifernim zemljama evrozone.\nRazlika u mišljenjima izmedju Nemačke i Francuske odlučujuća za evrozonu\nAnalitičari Raiffeisen Odeljenja za istraživanje veruju da će zahtev Španije za finansijskom pomoći doći na vrh dnevnog reda sada kada je prošla opasnost od trenutnog izlaska Grčke iz evrozone. Prema Brezinčeku, uloga Francuske će biti posebno interesantna: "U predstojećim nedeljama će se pokazati da li će francuski predsednik Fransoa Oland (François Hollande) formirati snažnu osovinu sa Nemačkom ili će biti zagovornik saveza sa Španijom, Italjiom i drugim perifernim zemljama. Ovaj rascep u mišljenjima će biti od odlučujućeg značaja za dugoročni fokus evrozone." Prema ovom analitičaru, prva opcija bi bila garancija za sprovođenje fiskalne unije koja je zasnovana na stabilnosti i čvrstom okviru – s gubitkom suverenih prava u slučaju kršenja uslova nacionalnog budžeta. Druga opcija rizikuje da se ubrza socijalizacija duga u evrozoni, bez rešavanja uzroka.\nGlavni analitičar Raiffeisena veruje da glavni problemi evrozone pre svega leže u činjenici da još uvek nisu obezbeđeni faktori koji su ključni za funkcionisanje unije sa jedinstvenom valutom. "Materijalni deficiti leže u jedinstvenoj monetarnoj politici i 17 različitih ekonomskih i budžetskih politika," Brezinček objašnjava. Međutim, on takođe kritikuje nedostatak fleksibilnih tržišta rada i različite nivoe konkurentnosti koji su visoko relevantni za divergenciju između jezgra evrozone oko Nemačke i perifernih zemalja. Ekonomista očekuje da će paketi za spasavanje i programi Evropske centralne banke (ECB) ostati legitimni kao akcije u hitnim situacijama, sve dok mere strukturalnih reformi ne budu adekvatno sprovedene ili tržišno efektivne. "Međutim, reformski napori će se nastaviti i dalje do i nakon 2013. godine," Brezinček komentariše. "U isto vreme, trebalo bi da takođe vidimo fiskalnu konsolidaciju u Evropi."\nECB će nastaviti da održava visok nivo likvidnosti\nBrezinček pretpostavlja da će Evropska centralna banka obezbediti kratkoročno olakšanje na finansijskim tržištima u narednim mesecima, bilo smanjenjem depozitne stope za banke na najmanje 0% kako bi mobilisala tampon za zaštitu likvidnosti od 750 milijardi EUR kod ECB, preko dugoročnog refinansiranja ili daljom kupovinom državnih obveznica. "Nastavak kupovine obveznica je jaka opcija tako da španski i italijanski prinosi mogu opet biti smanjeni. Kao što vidimo, promena glavne stope za refinansiranje nije, međutim, mnogo verovatna," kaže ekspert, koji takođe očekuje veliku likvidnost u SAD.\nDevizni kurs evra relativno stabilan\nBrezinček vidi smanjenje opasnosti od izlaska Grčke iz evrozone, špansko pitanje i monetarnu politiku SAD, kao i mešavinu faktora koji bi trebalo da održe stabilnost kursa evra u odnosu na američki dolar: "Kurs evra i dolara varira od 1,20 do 1,30 sa malom tendencijom naviše, što se čini verovatnim u jesen. Švajcarska narodna banka (SNB) će nastaviti da kurs EUR/CHF drži na nivou od minimum 1,20.\nNemačke državne obveznice se još uvek traže\nPrinos od nemačkih državnih obveznica je na rekordno niskom nivou. Rokovi dospeća koji su mnogo duži od deset godina jedini su segment širom krive prinosa koji kompenzuje inflaciju. Istraživači analitičari očekuju kolebanje oko ovog niskog nivoa prinosa tokom letnjih meseci i predviđaju da će se održati tražnja za nemačkim obveznicama kao “sigurnom lukom”.\nPrema okruženju oštrog uvećanja premija prinosa na italijanske i španske vladine obveznice u drugom kvartalu, tržišni učesnici su opet usmerili pažnju na politiku EU. “Skorašnji ekstremno strmi pad španske krive prinosa uprkos odredbama pomoći EU – sa desetogodišnjim emisijama sa prinosom koji je prilično iznad 6% - pokazuje da su koraci koje su političari i ECB primenili do danas nedovoljni za održiv preokret tržišnog raspoloženja u pozitivno,” objašnjava Brezinček.\nOn trenutno vidi malo potencijala da se prinosi španskih i italijanskih vladinih obveznica značajno snize, jer veruje da politike ovih zemalja verovatno neće podržavati nade investitora u pogledu stvaranja jednog velikog "glavnog plana".\nPo mišljenju Brezinčeka, tržišno okruženje će biti jedino atraktivno za korporativne obveznice sa najvišim rejtingom. Pored toga, mogu se očekivati značajne razlike u prinosima između obveznica iz centralnih zemalja evrozone i perifernih zemalja. "Imajući u vidu da očekujemo da će zatezne stope rasti, preporučujemo da investitori imaju samo selektivan pristup," Brezinček tvrdi. S obzirom na negativna kretanja rejtinga i u očekivanju rasta stopa zateznih kamata, glavni analitičar ne očekuje bilo kakvo veće smanjenje marže u predstojećim mesecima. "Očekujemo da će investicioni rejting i spredovi visoko prinosnih korporativnih obveznica ostati stabilni ili neznatno porasti u trećem kvartalu, tako da je naša preporuka neutralna," Brezinček komentariše. U toku sledećih dvanaest meseci, on očekuje da će premije na rizik umereno padati i daje preporuku za kupovinu na bazi spreda za oba segmenta.\nPreporuka za kupovinu akcija\n"Indeksi američkih akcija su, posebno, držali svoje vrednosti na berzama u period između oktobra 2011. i aprila 2012. i bili su stabilniji od njihovih evropskih ili japanskih pandana," Rehberger tvrdi. On očekuje okruženje koje će podsticati pozitivnu klimu na berzama u trećem kvartalu kroz ublažavanje krize u evrozoni, dalje mere od strane centralnih banaka za podršku likvidnosti i prve znake stabilizacije ekonomskih pokazatelja. "Nova ili možda stara američka vlada neće morati da se više skoncentriše na konsolidovanje budžeta do posle izbora, što će onda ponovo dovesti do kresanja potencijala tržišta kapitala," Rehberger objašnjava, dajući tako preporuku za kupovinu američkih akcija.\nS obzirom na još uvek napetu situaciju u evrozoni, ekspert ne očekuje bilo kakvo nesrazmerno povećanje tržišta kapitala u narednim nedeljama. Međutim, na bazi faktora koji su ovde navedeni, on predviđa blagi oporavak najvažnijih indeksa.\nU pogledu sektora, ekspert jasno cilja na ciklično pozicioniranje i zato preporučuje stavljanje većeg akcenta na sektore energetike, finansija, osnovnih materijala, industrije i IT, kao in a ciklični potrošački sector.\nRaspodela sredstava: balansirano pozicioniranje akcija i obveznica\n"Strukturu našeg portfolija čine 50% akcije, 5% nekretnine i 45% obveznice," Rehberger objašnjava. To je uslovljeno veoma balansiranim odnosom signala oporavka u odnosu na izražene rizike, pri čemu on misli na balansirano pozicioniranje akcija i obveznica. "Izraženi rizici se mogu pre svega naći u Evropi. Nakon što se jedno problematično područje u evrozoni privremeno reši, na primer, izlazak Grčke iz evrozone, drugo izbija u prvi plan, kao što je problem španskog bankarskog sektora. Takođe je teško naći izlaz iz krize koja je opterećena brojnim teškoćama," analizira Rehberger. Po mišljenju stručnjaka, moguća prolazna slabost američkog tržišta rada i očekivani relativno visoki realni ekonomski rast od 2,2 % u Japanu ukazuju na privremeni oporavak tržišne klime koji upravo dolazi sa ovih tržišta u drugoj polovini 2012.godine.


Abazović: Biljana Šćepanović i Maša Vlaović kandidatkinje za ministarske pozicije\n"Ljudi su najveći resurs"\nKandidatkinja za ministarku nauke i tehnološkog razvoja biće predsjednica Odbora za doktorske studije na Univerzitetu Crne Gore prof. dr Biljana Šćepanović, dok će kandidatkinja za ministarku kulture i medija mr teorije savremene umjetnosti biti Maša Vlaović. Tu informaciju na zvaničnom Twitter-u podijelio je mandatar Dritan Abazović.\nPodnaslov: "Ljudi su najveći resurs"\nTizer: Kandidatkinja za ministarku nauke i tehnološkog razvoja biće predsjednica Odbora za doktorske studije na Univerzitetu Crne Gore prof. dr Biljana Šćepanović, dok će kandidatkinja za ministarku kulture i medija mr teorije savremene umjetnosti biti Maša Vlaović. Tu informaciju na zvaničnom Twitter-u podijelio je mandatar Dritan Abazović.\nPoručuje da su “ljudi su najveći resurs Crne Gore”.\nKandidatkinja za ministarku nauke i tehnološkog razvoja biće prof. dr Biljana Šćepanović, predsjednica Odbora za doktorske studije na UCG-GF, dok će kandidatkinja za ministarku kulture i medija, sa sjedištem u Prijestonici, biti Maša Vlaović, mr teorije savremene umjetnosti. ⬇⬇\n— Dr Dritan Abazovic (@DritanAbazovic) April 26, 2022\n“Nastavljamo sa inkluzivnim pristupom! Biće mi čast sarađivati sa njima”, naveo je Abazović na Tviteru.\n26.04.2022 - 16:39 | *\n26.04.2022 - 16:39\nTagovi: Dritan Abazović, maša vlaović, ministarke\nKomentar je u procesu revidiranja i objave\nSjajno. Kustoskinja sa UDG, čiji muž je visokopozicionurani član DPS, sve čestitke Dritane, bravo...\n0 Pozitivno 0 Negativno\nKrstović na sudu: Đukanović i Abazović znaju da nijesam kriminalac\nU podgoričkom Višem sudu nastavljeno je suđenje Budimiru Krstoviću i njegovoj kćerki Marini Krstović, koji se terete za neovlašćenu proizvodnju, držanje i stavljanje u promet opojnih droga - kokaina (Više od tone). Krstović je u sudu negirao krivicu i kazao da je spreman da pozove predsjednika i premijera Crne Gore da kažu da li je on kriminalac.\nLuksemburška IT kompanija otvara 50 novih radnih mjesta u Crnoj Gori\nPredsjednik Vlade Crne Gore dr Dritan Abazović sastao se sa predsjednikom Vlade Velikog Vojvodstva Luksemburg Havijeom Betelom, tokom trajanja Svjetskog ekonomskog foruma u Davosu, saopšteno je iz Kabineta premijera.\nVučić: Pozvao sam Abazovića na skup Otvoreni Balkan u Ohridu\nPremijer Dritan Abazović i predsjednik Srbije Aleksandar Vučić razgovarali su danas na marginama Svjetskog ekonomskog foruma u Davosu o unapređenju odnosa u energetskom i infrastrukturnom povezivanju dvije države, ali i regiona Zapadnog Balkana, kao i u oblasti turizma. Oni su razgovarali i o reginalnim incijativama i Otvorenom Balkanu.\nAbazović: Vučić ima veliku volju da saradnju sa Crnom Gorom digne na veći nivo\nCrna Gora ulaže maksimalne napore da se na Zapadnom Balkanu promoviše politika regionalne saradnje, pomirenja, suživota, bolje ekonomske povezanosti, poručio je premijer Dritan Abazović u Davosu, tokom sastanka sa predsjednikom Srbije Aleksandrom Vučićem.\nAbazović i Kurti: Rekonstrukcijom i izgradnjom puteva ćemo bolje povezati Crnu Goru i Kosovo\nVlade dvije države u narednom periodu će biti posvećene razvoju infrastrukturnih projekata koji treba da poboljšaju komunikaciju, transport i trgovinu dvije države i utiču na njihov jači ekonomski razvoj, konstatovao je predsjednik Vlade Crne Gore Dritan Abazović tokom bilateralnog susreta sa predsjednikom Vlade Kosova Aljbinom Kurtijem, na marginama Svjetskog ekonomskog Foruma u Davosu.


Kukuruz glavni izvozni proizvod Srbije\nAktuelno / Štampa / Kukuruz glavni izvozni proizvod Srbije\nObjavljeno 03.10.2012. na Tanjug\nDatum: 03.10.2012.Izvor: Tanjug\nPrvo mesto na izvoznoj listi Srbije u avgustu zauzimao je kukuruz sa 30 miliona dolara, dok su gasna ulja sa vrednošću od 65 miliona prvi uvozni proizvod, pokazali su podaci Republičkog zavoda za statistiku.\nNa drugom mestu izvozne liste su setovi provodnika za avione, vozila i brodove sa 22 miliona dolara, a na trećem mestu izvoz novih spoljnih guma za putničke automobile sa 17 miliona.\nSledi izvoz lekova za maloprodaju sa 14 miliona dolara, zatim izvoz automobila, sa paljenjem svećicom, preko 1.000, ali ispod 1.500 kubika sa 13 miliona dolara, koliko otpada i na izvoz dizel automobila snage do 1.500 kubika.\nVrednost izvoza telefona za mrežu stanica iznosio je 12 miliona dolara, koliko je bio i izvoz hula-hop čarapa, kao i izvoz rafinisanog bakra, a poslednje mesto zauzimaju pokrivači podova i tapeti od plastike, čiji je izvoz bio 11 miliona.\nDrugi po značaju je uvoz sirove nafte sa 61 milionom dolara, na trećem mestu su lekovi za maloprodaju, sa 36 miliona dolara. Sledi uvoz prirodnog gasa sa 32 miliona dolara, a uvoz dizel automobila preko 1.500, ali ispod 2.500 kubika, iznosio je 17 miliona.\nNa uvoz delova kotlova za proizvodnju vodene pare potrošeno je 16 miliona dolara, a vrednost uvoza telefona za mrežu stanica iznosi 14 miliona dolara, kao i rafinisanog bakra.\nNa uvoz žica od rafinisanog bakra potrošeno je 10 miliona dolara, a poslednje mesto zauzima uvoz obuće sa kožnim đonom, čija je vrednost devet miliona.


Dijamant majonez light 95ml kesa cena akcija Srbija\nDijamant majonez light 95ml kesa cene\nTrenutno nemamo slike za Dijamant majonez light 95ml kesa\nEPonuda nije internet prodavnica već Vam omogućava da brzo i lako nađete Dijamant majonez light 95ml kesa po najjeftinijoj ceni. Naš cilj je da kupci budu što bolje informisani o ponudi Dijamant majonez light 95ml kesa na tržištu Srbije. Vrlo lako nalazite željeni proizvod za kategoriju Majonezi i prelivi cene, ne morate da lutate od sajta do sajta za Dijamant Majonezi i prelivi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Dijamant majonez light 95ml kesa sa PRODAVCEM. EPonuda ne može da garantuje potpunu tačnost specifikacije i slika za Dijamant majonez light 95ml kesa. Pre kupovine, podatke za Dijamant majonez light 95ml kesa proverite na sajtu PROIZVOĐAČA.\nDijamant burger preliv 250gDijamant cezar preliv 100g kesicaDijamant slaninica majonez 285ml dojpakDijamant preliv sa renom 100g kesaDijamant majonez classic 190ml kesaDijamant majonez classic 540ml dojpakDijamant Chili majonez 95ml kesaDijamant light majonez posni 3000ml kanticaDijamant light majonez posni 950g kanticaDijamant majonez classic 1000ml kanticaDijamant majonez classic 285ml dojpakDijamant majonez classic 470mlDijamant majonez classic 630ml teglicaDijamant majonez classic 95ml kesaDijamant majonez light 285ml dojpakDijamant majonez light 95ml kesaDijamant Mexicana preliv 100g kesaDijamant Mexicana preliv 300g dojpakDijamant mladi luk majonez 95ml kesaDijamant preliv sa renom 300g dojpakDijamant slaninica majonez 95ml kesaDijamant Tartar sos 100g kesaDijamant Tartar sos 300g dojpakDijamant Tzatziki preliv 300g dojpakDijamant Cezar preliv 300g dojpak\nDijamant majonez light 285ml dojpak\nDijamant majonez classic 1000ml kantica\nDijamant light majonez posni 950g kantica


Somborski PSIHOZON vas poziva da zajedno obeležimo 10. oktobar - Svetski dan mentalnog zdravlja\nponedeljak, okt 04 2021\n* Centar za individualni razvoj i unapređenje društva - PSIHOZON, iz Sombora, priprema obeležavanje SVETSKOG DANA MENTALNOG ZDRAVLjA - 10.OKTOBRA, kao i svake godine. Ovaj značajan datum za psihičko zdravlje, ali i zdravlje uopšte, realizujemo, kažu u Psihozonu, u saradnji sa različitim institucijama i organizacijama, kao i stručnjacima, kako na lokalu, tako i šire\nI ove godine ovaj važan datum biće obeležen na način kako to nalažu preporuke nadležnih, u vezi sa korona virusom. Reč je o javnoj akciji u nedelju, 10 oktobra, u centru Sombora (plato kod Gradske kuće/“Ćelavog trga“).\nCilj obeležavanja ovog dana jeste skretanje pažnje javnosti, kako šire, tako i stručne, na važnost brige, zaštite i očuvanja psihičkog zdravlja, kao i smanjenja predrasuda i stigme prema osobama sa psihičkim problemima i bolestima. To je poseban izazov i važno je u svim situacijama i vremenima, a posebno u ovim aktuelnim i veoma izazovnim, vremenima pandemije.\nBilo bi nam drago da nam se pridružite - poručuju organizatori!\nOsim javne akcije koju pripremaju, biće realizovano i psihološko savetovalište za mlade i psihološko savetovalište za odrasle, kao i psihološke radionice namenjene mladima, u saradnji sa srednjim školama. To podrazumeva poziv da ovu informaciju podelite i vašim kontaktima, saradnicima, kolegama i drugima, kako bi informacija bila što dostupnija svim zainteresovanim stranama. Stručne usluge koje pružaju u Psihozonu u okviru psihološkog savetovališta za mlade i za odrasle bile su besplatne tokom avgusta, septembra a isto tako i ovog meseca.\nAktivnosti realizuju kompetentni stručnjaci iz oblasti psihičkog zdravlja - psiholozi, sa dugogodišnjim i raznovrsnim iskustvom u radu sa ljudima, posebno ranjivim društvenim grupama. Napominjemo, podvlače, da je realizaciju ovih aktivnosti podržao Grad Sombor, kao i Ministarstvo omladine i sporta u okviru projekata Psihozona: „Psihološko savetovalište za mlade u 2021. godini“, potom „Psihološko savetovalište za odrasle u 2021. godini“, kao i „Psihološki kutak za mlade“ u okviru projekta „Lokalna zajednica u službi ličnog i socijalnog razvoja mladih u Somboru“ koju Psihozon realizuje u partnerstvu sa Gradom Somborom, čije aktivnosti finansira Ministarstvo omladine i sporta.\nViše informacija možete videti na fb stranici: /Psihozon: https://www.facebook.com/psihozon odnosno:\nViše iz ove kategorije « Foto - najava: somborski PSIHOZON nudi nove šanse mladima\tPočetak realizacije projekta „Moja zajednica, zelena zajednica“ »


Obustavljen železnički saobraćaj prema Beogradu i Novom Sadu\nObjavljeno 11.02.2019. u 18h\nUkoliko ste planirali narednih dana da vozom otputujete iz Zrenjanina do Beograda ili Novog Sada, to najverovatnije nećete moći da učinite.\nPutnički saobraćaj na relacijama Zrenjanin – Beograd i Zrenjanin – Novi Sad je obustavljen. Zvaničnu potvrdu koji je razlog i koliko će prekid trajati nismo uspeli da dobijemo, a našem novinaru je na šalteru železničke stanice rečeno da je da je situacija takva zbog „teretnih vozova”.\nNa sajtu Akcionarskog društva za železnički prevoz putnika „Srbija Voz”, još uvek nije objavljena informacija, a na istom mestu u sekciji „red vožnje” kada se pretražuju vremena polazaka na ove dve relacije, odgovor koji se pojavljuje je „nema vozova za traženu relaciju”.\nPutnički saobraćaj prema Kikindi i dalje normalno funkcioniše.\nOglasio se „Srbija Voz”\n– Zbog radova na modernizaciji novosadske pruge od 1.2.2019. godine obustavljen je saobraćaj vozova na relaciji Novi Sad-Zrenjanin-Novi Sad, kao i na relaciji Zrenjanin –Pančevo – Zrenjanin. Napominjemo da su vozovi na relaciji Zrenjanin – Pančevo od decembra 2018. godine saobraćali po izmenjenoj organizaciji zbog radova na delu pruge Kačerevo-Uzdin. Shodno tome četiri voza na ovoj relaciji je saobraćalo samo do i od stanice Kovačica – saopštilo je preduzeće „Srbija Voz”.\nDa podsetimo, 25.10.2018. godine posle 12 godina pauze uspostavljen je železnički saobraćaj na relaciji Zrenjanin – Novi Sad.\nNovogodišnji voz sa Deda Mrazom putuje od Zrenjanina…\nZa sada bez vozova na liniji Novi Sad - Zrenjanin\nTagovi:pruga, Vesti Zrenjanin, voz, železnička stanica


Da li je Republika Srpska bankrotirala ili je ta priča neutemeljena? - Akta.ba\n23.04.2021. 09:41 / Izvor: BHRT\nDok opozicija kritikuje novo visoko zaduženje, vlast ovo smatra dobrim vijestima, jer će se budžetske obaveze redovno izmirivati\nZaduženje Vlade Republike Srpske emisijom obveznica na londonskoj berzi u iznosu od 300 miliona eura, po kamatnoj stopi od 4,75 posto, ekonomisti ocjenjuju i dobrim i lošim. Dobro je izlazak na jednu od najvećih svjetskih berzi kapitala i potencijalno privlačenje investitora, loša je visoka kamatna stopa. Dok opozicija kritikuje novo visoko zaduženje, vlast ovo smatra dobrim vijestima, jer će se budžetske obaveze redovno izmirivati.\nIz Vlade Republike Srpske saopštili su kako je u transakciji emisije obveznicama od 300 miliona evra na londonskoj berzi učestvovalo više od 54 fonda, banaka i drugih investitora. Loša strana ovog zatvorenog tipa trgovanja i zaduženja, smatraju ekonomisti, je izuzetno visoka kamatna stopa od 4,75 posto, jer se trenutno u svijetu kapital nudi po izrazito povoljnijim uslovima.\nPolitičku priču da bi ovo mogao značiti bankrot Republike Srpske ekonomisti smatraju, ipak, neutemeljenom.\nJoš nije objavljeno ko je na londonskoj berzi kupio obveznice RS, a o samim uslovima trgovanja na ovoj berzi pozivajući više brokerskih kuća. U Republici Srpskoj nismo dobili pojašnjenje. Većina njih navodi da su tek saznali za ovo trgovanje, jer je trgovina obveznicama bila zatvorenog tipa. Kamata na ovaj iznos, kažu, plaća se godišnje, dok je 2026. potrebno izmiriti kompletan iznos glavnice od 600 miliona maraka.\nOpozicija je na nož dočekala ovo zaduženje, jer ovim RS, ističu, ima od 6,6 milijardi maraka, što je skoro 60 posto bruto domaćeg proizvoda za ovu godinu. Vlast visinu zaduženja pravda time da će do kraja godine biti servisirane druge kreditne obaveze.\nOno što je činjenica je da je trenutno svaki građanin Republike Srpske zadužen oko 5.800 maraka, a Vlada RS je ovim zaduženjem dostigla maksimalan limit zaduženja.


Genius SW-2.1 370 zvučnik cena, cene Srbija, prodaja Beograd Novi Sad Niš\nGenius SW-2.1 370 zvučnik cene\nOsnovne karakteristike - Sistem: 2,1 Snaga zvučnika: 8W Tip snage: RMS Sateliti - Snaga po satelitu: 1W Dim. drajvera: 3,... specifikacija\nOsnovne karakteristike - Sistem: 2,1 Snaga zvučnika: 8W Tip snage: RMS Sateliti - Snaga po satelitu: 1W Dim. drajvera: 3\nMicrolab Bežični zvučnik 1.0 D22, bluetooth ljubičasta zvučnik\ncena od 2.948,00 din\nAltec Lansing bluetooth Mini H2O, Red zvučnik\nMicrolab Bežični zvučnik 1.0 D22, bluetooth zelena zvučnik\nAltec Lansing bluetooth ONE vodoptporni, Crni zvučnik\nAltec Lansing bluetooth Mini H2O, Blue zvučnik\nDivoom Voombox travel BT zvučnik\nEPonuda nije internet prodavnica već Vam omogućava da brzo i lako nađete Genius SW-2.1 370 zvučnik po najjeftinijoj ceni. Naš cilj je da kupci budu što bolje informisani o ponudi Genius zvučnik SW-2.1 370 na tržištu Srbije. Vrlo lako nalazite željeni proizvod za kategoriju PC zvučnici cene, ne morate da lutate od sajta do sajta za Genius PC zvučnici, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Genius SW-2.1 370 zvučnik sa PRODAVCEM. EPonuda ne može da garantuje potpunu tačnost specifikacije i slika za Genius SW-2.1 370 zvučnik. Pre kupovine, podatke za Genius zvučnik SW-2.1 370 proverite na sajtu PROIZVOĐAČA.


Arhiv Jugoslavije nalazi se u Beogradu\nZastupnici Evropskog parlamenta (EP) su u sredu 15. decembra kasno uveče izglasali izveštaj o saradnji u borbi protiv organizovanog kriminala na Zapadnom Balkanu.\nUsvojenim dokumentom, evroposlanici su pozvali vlade zemalja u regionu da značajno povećaju napore u pravcu reformi u oblasti vladavine prava i borbe protiv korupcije i organizovanog kriminala.\nZa ovaj izveštaj je glasalo 531 evropskih zastupnika, 48 njih je bilo protiv a 117 uzdržanih.\nU usvojenom izvetšaju se navodi da su zemlje Zapadnog Balkana “zemlje porekla, odredišta i tranzita za trgovinu ljudima, i da služe kao tranzitni koridor za migrante i izbeglice i kao lokacija za pranje novca i trgovinu vatrenim oružjem”.\nU dokumentu stoji između ostalog da “akutno svesni izveštaja i optužbi o vezama između visokih političkih ličnosti i organizovanih kriminalnih grupa, poslanici Evropskog parlamenta putem ovog izveštaja naglašavaju potrebu da se iskorene političke i administrativne veze sa organizovanim kriminalom kroz jasne mere zaštite od korupcije i efikasno krivično gonjenje slučajeva korupcije visokog profila”.\nVeze od pre raspada Jugoslavije\nOvim dokumentom se takođe traži da zemlje regiona otvore bivše jugoslovenske arhive.\n„Veze između organizovanog kriminala, politike i biznisa postojale su i pre raspada Jugoslavije i nastavljene su od kraja sukoba 1990-ih, a poslanici EP osuđuju očigledan nedostatak volje nadležnih vlasti u regionu da otvore bivše jugoslovenske arhive i da se dosijei vrate vladama ako to žele”, stoji u dokumentu.\nTakođe se podvlači neophodnost da zemlje Zapadnog Balkana sarađuju i dele obaveštajne podatke sa državama članicama i međunarodnim partnerima.\nAutor dokumenta, evropski poslanik Lukas Mandl je nakon usvajanja ovog izveštaja izjavio da organizovani kriminal šteti poverenju građana u njihove javne institucije i jedni u druge.\n„Zato je to velika prepreka naporima društava na Zapadnom Balkanu da razviju svoje države i ekonomije. Evropska unija(EU) ne sme da koristi organizovani kriminal kao izgovor za odlaganje procesa proširenja, već treba da stane uz narod Zapadnog Balkana u njihovoj borbi protiv organizovanog kriminala”, poručio je Mandl.\nArhiv Jugoslavije u Beogradu u Srbiji čuva arhivsku građu koju su izradili državni organi i organizacije Jugoslavije od 1918. do 2006. Trenutno postoji kao kulturna institucija, muzej i biblioteka.\nPoslanici Evropskog parlamenta usvojenim izveštajem naglašavaju da su borba protiv organizovanog kriminala i integracije u EU procesi koji se međusobno jačaju, pozivajući EU da ubrza proces integracije.\nGlavni faktori koji čine društva Zapadnog Balkana ranjivim, navodi se u izveštaju, su nedostatak mogućnosti za zapošljavanje, korupcija, dezinformacije, elementi zarobljavanja države, nejednakost i strano mešanje nedemokratskih režima kao što su Rusija i Kina.\nU skladu s tim, EU bi, prema rečima evroposlanika, trebalo da podrži ove napore kroz finansijsku pomoć i praktičnu saradnju.


Radisson Blu hotel in Belgrade - Beobuild\nRadisson Blu hotel in Belgrade\nProjekat “Stari Mlin”, čije ste detaljno predstavljanje mogli nedavno da čitate na Beobuildu, danas je dobio partnera koji će upravljati hotelskim delom kompleksa, a biće u sklopu poznatog međunarodnog lanca “Radisson Blu”.\nKada smo vam predstavljali sadržaj kompleksa, najavljeno je da će ime poznatog svetskog lanca koji će upravljati hotelom biti objavljen do kraja godine. Danas je i zvanično objavljeno na sajtu “Rezidor” grupe da će hotel pripadati njihovom renomiranom hotelskom brendu “Radisson Blu”.\n“Rezidor” grupa inače poseduje nekoliko brendova, koji pokrivaju hotele od srednje do visoko luksuzne kategorije. Lanac “Radisson Blu” spada u kategoriju prvoklasnih hotela sa kompletnom uslugom i jedan je od najvećih evropskih lanaca u toj kategoriji, sa gotovo 240 hotela u 60 zemalja.\n“Presrećni smo što dolazimo u Srbiju. To je zemlja u razvoju, a Beograd je aktivan i dinamičan grad sa 1.7 miliona stanovnika te u tome vidimo veliki potencijal” izjavio jer Kurt Riter, predsednik Rezidor grupe, povodom sklapanja ovog posla.\nInače, hotel u sklopu kompleksa “Stari Mlin” gradi “Soravia” grupa u saradnji sa EBRD i Erste bankom. Hotel će imati 236 soba i apartmana, a biće otvoren za goste u poslednjem kvartalu 2013. godine.\n“Naš razvojni projekat izlazi u susret problemu nedostajućih hotelskih kapaciteta, koji će nuditi najviše standarde u smeštaju i uslugama. To je jedna od prvih investicija ovog tipa u Srbiji i mi smo uvereni da će uslovi na tržištu, kao i nas aranžman sa Rezidor grupom obezbediti dugoročan i uspešan poduhvat u Beogradu” rekao je izvršni direktor Soravia grupe, Hano Soravia.


Da li je u Iranu upravo počela revolucija? - Domino Magazin\nNaslovna Život Gradski život Da li je u Iranu upravo počela revolucija?\nDa li je u Iranu upravo počela revolucija?\nIran se suočava sa velikim demontracijama protiv vlasti, a tokom noći je stradalo još devet osoba, javlja AFP. Ranije je živote izgubilo 12 civila i jedan policajac.\nStrahuje se da bi i protesti i reakcija režima mogli da postanu još nasilniji u danima koji dolaze. Kako je objavljeno, tokom noći je uhapšeno više od 100 ljudi.\nPrema podacima iranske državne televizije, šestoro demonstranata ubijeno je tokom “noćnog napada na policijsku stanicu u gradu Kahdarijan”, u kome su demonstranti pokušali da ukradu oružje iz stanice.\nIranska državna televizija navela je i da su u gradu Homeinišahr ubijeni 11-godišnji dečak i 20-godišnji muškarac, kao i da je pripadnik iranske paravojne Revolucionarne garde ubijen u gradu Nadžafabad.\nU televizijskom prilogu navedeno je da su ove tri žrtve ubijene iz lovačkih pušaka.\nKako ističu zapadni mediji, ovi protesti se razlikuju od onih koje su 2009. godine vodili pripadnici srednje klase, jer ove vodi “potlačena klasa”, nezaposleni i ljudi sa ekonomske i socijalne margine.\nEvropska unija se u ponedeljak oglasila prvi put o situaciji u Iranu, saopštivši da se “nada da će u Iranu postojati pravo na protest”, dok je iz Vašingtona preko američkog predsednika Donalda Trampa više puta stigla podrška narodu u Iranu.\nIranski predsednik Hasan Rohani optužio je iranske neprijatelje SAD i Izrael za izazivanje nemira u toj zemlji, gde već nekoliko dana traju antivladini protesti, poručivši da se neredi neće tolerisati.\n“Vlada neće pokazati toleranciju za one koji nanose štetu javnoj imovini, narušavaju javni poredak i izazivaju nerede u društvu”, rekao je Rohani.\nOn je dodao da “neprijatelj neće sedeti mirno”, s obzirom na napredak iranske nacije.\nU međuvremenu se na društvenim mrežama pojavio i snimak dvojice policajaca koji su odlučili da se pridruže demonstrantima, koji im skandiraju “ostanite sa nama”. b92, tanjug\nPrethodni članakOve životinje će možda nestati 2018. godine\nSledeći članakMark Hamill je razočaran Lukeom Skywalkerom\nFacebook smanjuje političke sadržaje na News Feed


Dačić: Ljudi su važniji od profita\nIvica Dačić, prvi potpredsednik Vlade i ministar spoljnih poslova Republike Srbije, gostujući u Jutarnjem programu na Happy TV govorio je o novonastaloj situaciji u svetu koja je izazvana pandemijom Covid-19.\nŠef srpske diplomatije istakao je da je društvo važnije od profita, kao i da se u kriznim situacijama, najveća snaga temelji upravo u ljudstvu i u organizovanosti društva.\nMinistar se na početku gostovanja osvrnuo na svoju posetu Kini i objasnio kako je sve tamo izledalo u jeku pandemije Covid-19: "Dobio sam masku. Nisam smeo nigde da se krećem. Bio sam u rezidenciji sve vreme do povratka u Srbiju", rekao je ministar Dačić.\nDačić je istakao da velike sile i svetske institucije, poput UN i SZO, duguju pojašnjenje da li je virus nastao prirodnim putem ili u laboratoriji, jer to, kaže, ima velike posledice.\n"Ako je nastao veštačkim putem, onda je to biološki rat u kome smo svi žrtve, a ako je prirodnim putem nastao, to je sasvim drugo", rekao je Dačić i dodao da smo došli do situacije da se sistem vrednosti koji je nekada postojao, sada vraća - da ljudi, ipak, moraju da budu važniji od profita.\n"I onaj ko ima milione, umreće kao i najsiromašniji građanin, jer kada je reč o borbi za "život i smrt", bogatstvo ne daje neku privilegiju", istakao je ministar i dodao da je ova kriza verovatno posledica svega što smo radili planeti.\nOn je primetio da, kada dođe do ovakve krize, nisu više važni principi po kojima se neka država određuje, da li je zemlja demokratska ili ne, već se pokazuje da su mnoge vrednosti, i same EU, poništene - sloboda kretanja, zatvaranje granica, uz vraćanje nacionalnim interesima, dok još jedino opstaje zajedička valuta.\nKljučna pitanja su: "Da li će se vrednost Evropske unije vratiti? Kako će se ponašati tada? Da li će ostati otvorene granice?".\nMinistar spoljnih poslova Ivica Dačić navodi kako postoji sumnja da je bračni par iz Kine, koji je turistički boravio u Srbiji preneo korona virus u Vuhan, kada u Srbiji nije ni bilo naznaka ovog virusa i postavlja se pitanje gde su zaraženi.\nOn je rekao da je ova pandemija još uvek u povoju i da će se razmere tek videti i dodaje da je ovaj virus jedini koji je dobio ovoliku medijsku pažnju u svetu i da je nazvan "infodemija".\nKako je istakao Kinezi demantuju da je virus nastao u Vuhanu.\n"Globalna panika vlada. Ovo je možda posledica onoga što smo radili planeti. Svaka kriza ima izazov i svuda su saveti isti, nema leka, a vakcina se pravi. Moguće je da će imati velike posledice, a takođe se ne zna da li će se vraćati", rekao je ministar.\nIvica Dačić ističe da spoljna politika trenutno ne postoji, jer ne postoje druga tema sem korona virusa.\nPrvi potpredsednik Vlade Republike Srbije rekao je da je problematično kad neko dolazi iz centra epidemije.\n"Mi smo prevezli oko 5000 ljudi, polovina njih je došla avionom, druga polovina autobusima. Više nikog nema da čeka na aerodromima za povratak u Srbiju", istakao je ministar.\nMinistar Dačić najavio je da će sutra biti organizovan još jedan let za Pariz i Frankfurt, a u sredu i let za Vašington, koji će vratiti građane Republike Srbije u zemlju.\nDačić je precizirao da je do sada vraćeno oko 5.000 građana Srbije, od čega oko 2.500 avionima, dok je za oko 2.500 organizovan autobuski prevoz.\nMinistar je rekao i da je danas organizovan let za Bratislavu, jer se u Slovačkoj za povratak javilo 320 ljudi, ne turista, već uglavnom onih koji su ostali bez posla.\nU četvrtak bi jedna grupa građana Srbije trebalo da dođe sa Tajlanda do Bukurešta, odakle će biti prevezeni do Beograda, rekao je Dačić za Happy TV.\n"Danas je let za Bratislavu, sutra za Pariz i Frankfurt, a prekosutra će biti organizovan let za Vašington, vratiće naše građane", naveo je Dačić.\nOn je rekao i da "Er Srbija" ima jedan interkontinentalni avion, koji je svakodnevno angažovan za kargo letove, odnosno za prevoženje humanitarne pomoći i donacija, kao i robe koju Srbija kupuje za lečenje od COVID-19.\nDačić je kazao da je dogovoreno sa EU da Srbija bude deo njenog mehanizma za organizovanje povratka državljana, pa, kada članice EU idu po svoje državljane iz raznih delova sveta, prevezu i naše državljane koji se tamo nalaze.\nTako su se, na primer, vratili naši državljani iz Perua do Beča odakle su vraćeni za Beograd.\nDačić je naveo da su se sa zahtevom za povratak u Srbiju javili državljani iz raznih zemalja i da ih je u Australiji 144, Austriji 308, Belgiji 46, Velikoj Britaniji 60, Grčkoj 35, Egiptu 25, Češkoj 90, Indiji 34, Indoneziji 51, Maldivima 23, Tajlandu 80, Vijetnamu 15, Kanadi 34, Kuvajtu 43, Maroku 25, Nigeriji 155, Nemačkoj 1.500, Norveškoj 107, Islandu 10, Portugaliji 35, SAD-u oko 700, Saudijskoj Arabiji 65, Slovačkoj 320, Francuskoj 293, UAE 177, Švajcarskoj 496, Švedskoj 241, Albaniji 10, Mađarskoj 54.\nŠef srpske diplomatije poručio je državljanima koji žele da se vrate u državu da dođu što bliže Srbiji.\nNaglasio je da se nijedan avion po državljane ne šalje bez odobrenja predsednika Republike Srbije Aleksandra Vučića i dodao da Vlada u dogovoru sa predsednikom pomaže našim državljanima da se vrate ističući da to nije obaveza države koja to, za razliku od nekih zemalja, ne naplaćuje svojim građanima.\nIstakao je i to da očekivanja moraju biti realna, te je još jednom uputio apel svim državljanima, koji ne moraju da se vrate, da to ni ne planiraju, dok se kriza ne smiri.\nZa kraj gostovanja ministar Ivica Dačić poručio je:\n"Što se Srbije tiče nikome nije zabranjen ulazak u zemlju i ovo nam je jedna velika opomena o promeni ponašanja. I još jednom apelujem na sve građane da ostanu u svojim kućama".


Nema oboljelih – zdravstveni sistem spreman da reaguje – Zvornik Danas\nNaslovna/VIJESTI/Ex-Yu/Nema oboljelih – zdravstveni sistem spreman da reaguje\nNema oboljelih – zdravstveni sistem spreman da reaguje\nZvornik Danas Send an email 17. oktobra 2014\nBEOGRAD – Ministar zdravlja Srbije Zlatibor Lončar izjavio je da u Srbiji nema oboljelih od ebole, ali da je zdravstveni sistem zemlje spreman da odgovori na svaku sumnjivu situaciju i pojavu oboljenja od tog virusa.\n„Postoje razrađeni protokoli za postupanje u slučaju da u Srbiju uđe osoba za koju se sumnja da ima ebolu. O protokolima su upoznate zdravstvene ustanove i naše zdravstvo je spremno za prijem takvih pacijenata“, rekao je Lončar.\nOn je za „Danas“ naveo da postoji realan rizik pojave ebole i da se stoga prati epidemiološka situacija u svijetu i preduzimaju adekvatne mjere prema preporukama Svjetske zdravstvene organizacije u vezi sa epidemijom.\n„Zdravstveni radnici Srbije prolaze kroz obuku za reagovanje u slučaju pojave virusa. Ta obuka će biti nastavljena. Ona obuhvata procedure i praktično uvežbavanje rada sa opremom koja je potrebna za zaštitu zdravstvenih radnika u slučaju pojave zaraženih“, naglasio je Lončar.\nebola epidemijas rbija virus zdravstveni sistem\nPića koja bezbrižno pijete, a pojma nemate da su puno štetnija od gaziranih\nDanas sastanak evropskih lidera o ukrajini\nCIK POTVRDIO: Prvi službeni rezultati izbora: Džaferović, Komšić i Dodik novi članovi Predsjedništva BiH\nNova tragedija: Poginuo stric Save Miloševića\nNova radna mjesta korist za društvenu zajednicu\nFlorens Artman: Karadžić će biti osuđen za genocid u BiH\n10. marta 2016


PressReader - Alo!: 2017-09-02 - Rebić: Predsednika ne čuva policija!\nRebić: Predsednika ne čuva policija!\nDAČIĆ: VELIKOSRPSKA INVAZIJA NA HRVATSKU JE LAŽ\nAlo! - 2017-09-02 - AKTUELNO -\nIvica Dačić, ministar inostranih poslova Srbije, izjavio je da je priča o velikosrpskoj agresiji na Hrvatsku - velika laž.\nOn je prilikom uručenja ugovora za dodelu 302 paketa građevinskog materijala za izbeglice koje imaju prebivalište na teritoriji Beograda rekao da prikazani film o njima pokazuje koliko je velika laž kada se govori o “velikosrpskoj agresiji”.\n“Niko od vas nije iz Srbije došao da ruši po Benkovcu, Zagrebu ili drugim mestima. To je velika laž pred kojom međunarodna zajednica ne sme da zatvara oči”, poručio je Dačić.\nOn je rekao da je početkom devedesetih godina u Hrvatskoj živelo više od pola miliona Srba, a sada, dvadesetak godina kasnije ima ih svega 180.000.\n“Vi ste proterani i oterani sa svojih vekovnih ognjišta i pred tim međunarodna zajednica ne sme da zatvara oči”, poručio je Dačić. Vladimir Rebić, direktor policije, izjavio je da u ovom trenutku predsednika Republike Srbije ne obezbeđuju pripadnici policije i da bi bilo “nerealno” da je MUP u sistematizaciji zadržao poslove koje niko ne obavlja.\nRebić je, osvrćući se na tvrdnje Nezavisnog sindikata policije da je rasformirano odeljenje za obezbeđivanje predsednika Republike Srbije, rekao da su samo postojećom sistematizacijom adekvatno opredeljeni poslovi koji će ti policijski službenici obavljati, da je ukinut manji broj rukovodećih radnih mesta, a da su svi ostali policijski službenici rasapoređeni tako da adekvatno obavljaju policijske poslove.\n“Jednostavno se desilo da u ovom trenutku predsednika Republike Srbije ne obezbeđuju pripadnici policije i mislim da bi bilo nerealno da smo ostavili te policajce da u sistematizaciji obavljaju poslove koje zaista ne obavljaju. Jednostavno, u cilju racionalizacije i optimalnog korišćenja ljudskih resursa, uradili smo ovu izmenu, a u svakom slučaju, MUP preduzima sve mere sa Vojskom u cilju uspostavljanja adekvatnih uslova za bezbednost predsednika”, rekao je Rebić.\n„Niko nije iz Srbije došao da ruši Benkovac i Zagreb“: Ivica Dačić


Još jedno javno CEAS upozorenje na prokremaljske elemente u opozicionim demonstracijama „1 od 5 miliona“ koje se sutra odvijaju u Beogradu, a čije delovanje može biti protivustavno i nasilno - Centar za evroatlantske studije - CEAS\nJoš jedno javno CEAS upozorenje na prokremaljske elemente u opozicionim demonstracijama „1 od 5 miliona“ koje se sutra odvijaju u Beogradu, a čije delovanje može biti protivustavno i nasilno\nObjavio CEAS 12 april 2019 .\nImajući u vidu da je za 13. april 2019. godine najavljen veliki skup u Beogradu, demonstracije pod nazivom „1 od 5 miliona“ koje se mesecima održavaju u Srbiji, Centar za evroatlantske studije iz Beograda (CEAS) još jednom upozorava domaću i međunarodnu javnost na veliki broj zabrinjavajućih okolnosti koje prate te proteste, a koje mogu dovesti do ozbiljnih tenzija i konfuzije i među pripadnicima oružanih snaga i snaga reda i mira u Srbiji u ionako vrlo složenoj situaciji u kojoj se nalazi država Srbija.\nCEAS izražava čuđenje i pita zašto na te alarmantne okolnosti sa blagonaklonošću gledaju akteri javnog života koji se navodno deklarišu za demokratsku kontrolu oružanih snaga, kompromis sa Prištinom i evropski put Srbije, ili se deklarišu kao istraživački i/ili slobodni ugroženi mediji.\nCEAS više godina, a pogotovu od njihovog učešća u propalim demonstracijama „Stop diktaturi“ iz 2017, ukazuje na nezakonito delovanje Vojnog sindikata Srbije (VSS), koji pod plaštom sindikalnih prava koji su pripadnicima sistema bezbednosti s pravom limitirana, otvoreno politički deluje. VSS kao glavni normativni izvor svog delovanja smatra svoj Statut, iako on nije u skladu sa, na primer Zakonom o vojsci.\nVSS, koji se aktivno uključio u demonstracije „1 od 5 miliona“ namerno pogrešno tumači aktuelne političke procese nazivajući pojedine legitimne stavove visokih državnih zvaničnika, poput one o razgraničenju sa Kosovom, „protivustavnim delovanjem“ i „izdajom“, iako vrlo dobro znaju da bilo kakva važna politička odluka mora imati demokratsku proveru u Skupštini. Usvajanje amandmana na Ustav u Skupštini, koje eventualno iziskuje neka politička odluka o budućim odnosima Beograda i Prištine legitimnog državnog rukovodstva, predstavljaju poštovanje ustavnih i zakonskih procedura, a ne njihovo navodno kršenje.\nImajući u vidu da su članovi VSS aktivni pripadnici Vojske Srbije, i da ih po nekim procenama ima oko 5000, njihove arbitrarne procene, a ne zakonom definisano postupanje, kako, s kim i pod kojim uslovima će delovati, a kada odbijati poslušnost predstavljaju uistinu izazov za demokratsku kontrolu oružanih snaga i potencijalnu bezbednosnu pretnju koji domaći akteri, ali i spoljni faktor mogu da zloupotrebe.\nU svojim saopštenjima u poslednjih nekoliko dana VSS zloslutno aludira na događaje iz Rumunije od pre par decenija. „Da li bi Vulinu oćutali vojvoda Živojin Mišić, Pradmir Putnik, Petar Bojović ministar vojni Pašić, pred balezganjem jedne političke kreature kakva se samo jednom pojavila u srpskoj političkoj istoriji.....I da smo na mestu tog „vrhovnog komandanta“ kako ga od milošte često zove baš taj Vulin, debelo bi se zamislili gde je istina. U Rumuniji je 1989. godine održan je sličan sastanak vojnog vrha, sa gotovo identičnom porukom komunističkom diktatoru Čaušesku. Samo dva dana kasnije ministar vojni sa generalima, uradio je ono što je svetskoj istoriji dobro poznato....VSS kao jedini reprezentativni sindikat adekvatno će odgovoriti na sve protivpravne i neustavne progone. Na čast i vojički kodeks ovakvih generala odavno više ne računamo. A svaka batina, kaže istorija, ima dva kraja.“\nCEAS podseća da je jedan od najvažniji aktera spomenutih rumunskih dešavanja, general Viktor Stankulesku koji je “uhapsio” Čaušeskua, organizovao njegovo suđenje i egzekuciju, tvrdi da je smaknuće Čaušeskua bilo predviđeno još posle njegovog poslednjeg sastanka sa Gorbačovim kada je odbio da sprovede demokratske reforme u zemlji. Stankulesku tvrdi da je mesecima pre ubistva imao sastanak sa ljudima iz KGB-a, da su čitav “spektakl” organizovali ruski agenti iz civilne i vojne službe, kao i da je postojao visok stepen koordinacije između ruskih i zapadnih (CIA) službi.\nLicemerno je i opasno što se formalni politički lideri navodnih nenasilnih protesta “1 od 5 miliona” ne odriču “usluga” VSS i ne distanciraju od njihovog učešća u protestima, već im daju prostor da budu govornici. Podsetimo se da je u noći nelegalnog upada u zgradu RTS-a govornik na skupu bio Novica Antić, koji se i dalje lažno predstavlja kao vođa VSS i žrtva političkog progona, iako je po slovu zakona otpušten. Ovo nažalost ne iznenađuje, kao što se zna da su, na primer, ljudi bliski Vuku Jeremiću, jednom od lidera navodno nenasilnih protesta, bili aktivno uključeni i u propale demonstracije “Stop diktaturi” koje je takođe podržavao VSS, ali i izvestan broj NVO koje se navodno zalažu za vladavinu prava i demokratsku kontrolu u sistemu bezbednosti.\nImajući ovo u vidu, CEAS apeluje da se obrati posebna pažnja na okolnost da se na skupovima “1 od 5 miliona” u neposrednoj blizini jednog od njihovih lidera, Boška Obradovića, pojavljuje Ninoslav Milošević, paravojni plaćenik koji je 2015. godinu dana proveo na ratištu u Donbasu na pro-ruskoj strani. Milošević o tome sam svedoči, na primer u dužem intervjuu datom radiju M2 decembra 2016. godine. Milošević je zbog svog nezakonitog učešća u borbama u Ukrajini pred Višim sudom u Beogradu 2017. godine osuđen na šest meseci kućnog zatvora.\nCEAS je o svim pro-kramaljskim vezama političkih lidera protesta, a pre svega Mlađana Đorđevića, visokog funkcionera Saveza za Srbiju i bliskog saradnika lidera protesta Dragana Đilasa pisao detaljno u svom nedavno objavljenom izveštaju Iz Moskve bez ljubavi, u kojem se detaljno opisuje i protivpravno i opasno delovanje VSS, a sve češće i Policijskog sindikata Srbije, koji se dugo uzajamno podržavaju.\nCeo izveštaj se može naći na sledećem linku: https://www.ceas-serbia.org/images/publikacije/CEAS_Iz_Moskve_bez_ljubavi_WEB.pdf\nPodsećamo da sve političko-aktivne vojno-policijske lidere spomenutih demonstracija, osim veza sa kremaljskim strukturama, spajaju i: evroskepticizam, širenje dezinformacija i izrazito negativan odnos, zasnovan na pogrešnom tumačenju okolnosti, procedura i zakona, o eventualnom kompromisu Beograda i Prištine koji bi Srbiju zadržao na preko potrebnom evropskom putu.\nCEAS podseća da su ove demonstracije po svojoj prirodi, a od najave demonstracija za 13. april i po metodologiji, vrlo slične onima u Podgorici koje su se okončale pokušajem nasilne promene vlasti u Crnoj Gori pre par godina, za koje postoji sve više dokaza da su u njih bile umešane pro-kremaljske strukture.\nCEAS-u se čini da se nije u interesu ni države Srbije, ni EU formalno, ni SAD-u, ni NATO-u da se sličan scenario odvija u Srbiji, imajući u vidu i njihova nastojanja da se dođe do mirnog, kompromisnog, sveobuhvatnog sporazuma Beograda i Prištine. Takav kompromis ne odgovora nekima u Moskvi i na Kosovu. No, čini se da politički lideri koji demonstriraju u Srbiji, u stvari priželjkuju rešenje kosovoskog problema pod pritiskom Zapada koji može biti na uštrb interesa Srbije, koji bi s njih skinuo breme donošenja teških važnih odluka. Oni bi posle toga ne prežući i od metoda koje imaju elemente pokušaja državnog udara, možda pokušali da preuzmu vlast u Srbiji, iako imaju daleko manju podršku od aktuelne vlasti. CEAS se pita imaju li oni u nekim zapadnim strukturama međunarodne zajednice podršku za ovaj eventualni opasni scenario, i zašto navodno evropski orijentisana Srbija nema stav o svim nespornim kompromitujućim navednim okolnostima.\nLako je sprdati se sa čudnim okolnostima poput odluke ministra odbrane da stupi u štrajk glađu (a to je za sada jedina reakcija navodno stručne pro-evropske javnosti), ali se svako ko želi mir u Srbiji i regionu mora zapitati i u kakvim se tačno okolnostima i zašto donosi tako drastična odluka. Neke od njih smo naveli i ovde.\nIpak, CEAS apeluje da se od nje odustane, imajući u vidu da ona može dovesti do komplikacija u komunikaciji i lancu komandovanja, kako u Srbiji, tako i na spoljnopolitičkom planu, a pre svega zbog složene situacije na Kosovu i oko Kosova - što može imati neplanirane teške posledice sa bezbednosnim implikacijama.


Osvježeno 21. februar/veljača, 2016.\nPrizor iz Libije, ilustrativna fotografija\nPremijer Srbije Aleksandar Vučić rekao je na konferenciji za novinare da je potvrđena vest da su dvoje srpskih državljana - vezista u Ambasadi Srbije u Libiji Slađana Stanković i vozač Jovica Stepić ubijeni.\n"Ono što je naša služba sa 100 odsto sigurnošću mogla da potvrdi jeste da su stradali u vazdušnom udaru. SAD je bombardovala položaje Islamske države", naveo je Vučić.\nVučić je rekao da prema dostupnim informacijama američke obaveštajne službe nisu znale da su u zgradi strani državljani.\nOn je naveo da je za kidnapovanje Srba najodgovorniji čovek po imenu Ahmed Abašir za koga je rekao da blisko sarađuje sa Islamskom državom Iraka i Levanta (IDIL) uz veliku materijalnu korist.\n"Iza njega stoji druga osoba, ali ime ne mogu saopštim, da ne bi bili ugroženi životi drugih građana Srbije koji su u Libiji", rekao je Vučić.\nPremijer je kazao i da do otmice službenika nije došlo slučajno, ali je odbacio navode da je u konvoju koji je krenuo iz srpske Ambasade bilo "mnogo novca".\nTakođe, izrazio je sumnju u to da su Stankovićeva i Stepić bile mete otmice.\nVučić je rekao i da će predložiti da Ambasada Srbije u Libiji bude zatvorena, o čemu će se konsultovati sa Ministarstvom spoljnih poslova.\n"Ovo je tužan dan za našu zemlju", naglasio je Vučić i dodao da će tela biti dopremljena u ponedeljak.\nLibijsko tužilaštvo je potvrdilo da su tela srpskih državljana, Slađane Stanković i Jovice Stepića prebačena su u Tripoli. Kako je saopšteno, transportovana su tela svih 40 ubijenih u napadu američkih vazdušnih snaga na kuću za koju se veruje da je služila kao kamp IDIL-a.\nPentagon: Nejasne okolnosti smrti državljana Srbije\nU međuvremenu se oglasio Pentagon. Peter Kuk, portparol američkog ministartsva odbrane rekao je da nije bilo informacija da se u kampu IDIL-a, u kom je stradalo dvoje srpskih državljana, ima i civila.\n"Videli smo izveštaje o tome da su dvoje srpskih talaca ubijeni u Libiji. U ovom trenutku nemamo informacije koje bi ukazivale da su njihove smrti posledice udara koje su vojne snage SAD sprovele protiv pripadnika ID i kampa Islamske države u Libiji", izjavio je portparol Pentagona Petera Kuka.\n"U vreme napada nije bilo pokazatelja da u kampu ima i civila. Iako okolnosti njihove smrti ostaju nejasne, izražavamo najdublje saučešće srpskoj vladi i porodicama ubijenih", rekao je Kuk.\n"Kada sprovodimo operacije, vojska SAD preduzima izuzetno opsežne mere da bi ograničila rizik od civilnih žrtava i u kampanji protiv ID nastavićemo to da činimo", navodi se u saopštenju.\nMinistar spoljnih poslova Srbije Ivica Dačić izjavio je prethodno da je najverovatnije tačna vest da su srpski državljani ubijeni u vazdušnim napadima američkih snaga protiv IDIL-a.\n"Na žalost, mi smo juče popodne (petak) dobili informacije da je u tom napadu nastradalo više stranih državljana, među kojima su i dvoje službenika naše ambasade. Informacija još nije zvanično potvrđena od libijskih organa", rekao je Dačić na konferenciji za novinare.\nVašingtonu će biti upućena nota\nPentagon je ranije saopštio da je u Sabrati izveo napad na uporište IDIL-a i da je glavna meta bio terorista povezan sa napadima u Tunisu. U izveštaju američkih vlasti se navodi da je ubijeno oko 40 ljudi u "kampu za obuku IDIL".\nDačić je rekao da su "tu su bili smešteni i strani državljani" i da su "od BIA dobili informaciju o tačnoj lokaciji" na kojoj se nalaze srpski državljani.\nNačelnik bezbednosti BIA Ivan Todorov istakao je da se znalo gde je zgrada u kojoj su srpski državljani.\n"Mi smo sa partnerskim službama došli do lokacije i grupe koja povezana sa IDIL-om, i u saradnji sa libijskom i partnerskim službama dobili informaciju", rekao je Todorov.\nIvan Todorov je naveo da su srpske obaveštajne službe i partnerske službe imale lokaciju na kojoj se nalaze i oteti i grupa odgovorna za njihovu otmicu, a da su lokalne vlasti čekale "pravi trenutak za ozbiljnu akciju".\nDačić je istakao da će Vlada Srbije tražiti objašnjenje od libijskih vlasti i SAD, a da će Vašingtonu biti poslata nota. Za sada nije bilo kontakta sa američkom administracijom.\nMinistar je naveo da "nije bilo bombardovanja, srpski državljani sigurno ne bi bili ubijeni, jer interes otmičara nije sigurno bio da ih ubiju", dodavši da su otmičari tražili otkup od porodica otetih i da su o tome bile obaveštene srpske službe.\nŠef diplomatije Srbije je dodao da će u narednim danima biti organizovan prevoz njihovih tela, sahrana u Srbiji i komemoracija u Ministarstvu.\n"Ispitaće se kako je izvedena otmica i da li je bilo nepravilnosti tokom putovanja", pojasnio je Dačić.\nProšle godine je 8. novembra u Libiji na kolonu vozila u kojoj je bio i ambasador Srbije u Libiji Oliver Potežica otvorena vatra, a dva službenika ambasade vezista - Slađana Stanković i vozač Jovica Stepić su oteta. Tom prilikom je ranjen jedan libijski državljanin, a ambasador nije povređen. Oteti državljani Srbije nalazili su se u drugom automobilu.\nDačić je naveo da će biti ispitano kako je došlo do otmice i da li je bilo nepravilnosti prilikom putovanja tokom kog je izvedena otmica.\nTakođe, rekao je da je bilo razmatrano da li treba zatvoriti Ambasadu u Tripoliju i da je ministarstvo odlučilo da je zadrži, a "isti stav ima čak i sad ambasador Oliver Potežica".\nMSP nije pregovaralo o zahtevima otmičara\nU međuvremenu je iz Ministarstva spoljnih poslova saopšteno da to ministarstvo i bezbednosne službe Srbije "nisu imali nikakav kontakt sa otmičarima i nisu nikad primile bilo kakve njihove zahteve, pa ni eventualno one finansijske prirode, niti su o tome sa bilo kim pregovarali".\n"Mi smo imali kontakt samo sa libijskim službama i Ministarstvom spoljnih poslova, kao i sa stranim službama. Razni navodni posrednici su se javljali porodicama, ali nijedan od njihovih navodnih zahteva, bilo da je reč o finansijama, oružju ili svakakvim drugim temama, nikad nije mogao sa libijske strane da bude potvrđen, tako da se o tome nikad nije ni moglo razgovarati", saopšteno je iz MSP Srbije.\nSaučešće zbog nastradalih u Libiji\nAmbasada SAD u Srbiji izrazila je duboko saučešće porodicama dvoje otetih i nastradalih srpskih državljana.\n"Nakon što je čuo izveštaje medija, ambasador Kajl Skot je razgovarao sa premijerom (Aleksandrom) Vučićem i ministrom spoljnih poslova (Ivicom) Dačićem kako bi izrazio svoje duboko žaljenje i iskreno saučešće američkog naroda povodom ovog tragičnog gubitka", navodi se u saopštenju Ambasade Sjedinjenih Država u Beogradu.\n"SAD su zahvalne Srbiji na njenoj posvećenosti kao partneru u Koaliciji protiv Islamske države Iraka i Levanza, koja se bori protiv strahota međunarodnog terorizma", dodaje se u saopštenju.\nOtmica državljana Srbije u Libiji: Treba li Dačić da podnese ostavku?


Radio Tivat | Psihološka podrška u borbi protiv kancera\n10 апр Psihološka podrška u borbi protiv kancera\nPosted at 13:12h in Zdravlje\tby\tSonja Stilet\nU zdravstveni sistem Crne Gore treba uvesti psihologa i psihoterapiju kao ravnopravnu disciplinu sa ostalima, razdvojiti psihoonkologiju kao posebnu disciplinu i adekvatno voditi registar oboljelih od raka, inicijative su kotorske NVO Anima. Istraživanje koje je sprovela upravo je pokazalo da oko 70 odsto žena u našoj zemlji smatra da im je psihološka pomoć potrebna u borbi protiv malignih bolesti.\nOvo istraživanje o potrebama pacijentkinja je Centar za žensko i mirovno obrazovanje sproveo za pilot-projekat „Nisi sama-psihološka podrška ženama bolesnim od malignih bolesti reproduktivnih organa” a rezultati su predati Ministarstvu zdravlja i Ministarstvu rada i socijalnog staranja, Odboru za zdravstvo i Fondu za zdravstveno osiguranje. Psihološkinja Anime,Ivana Mihović objašnjava pojam psihoonkologije:\n„To je u svijetu jedana samostalna naučna disciplina, bavi se istraživačkim radom i radi sa ljudima bolesnim od karcinoma a opšte je prisutna u svim institucijama, bolnicama i domovima zdravlja . Počela je da se razvija 70-ih godina prošlog vijeka najprije u SAD pa potom i u cijeloj Evropi. Psihoonkolgija se bavi proučavanjem psihičkog doživljaja kancera, od trenutka kada se pacijentu saopšti dijagnoza, pa tokom cijelog procesa liječenja. Cilj je da se oboljeli psihički osnaži i da mu se pomogne u borbi sa teškom bolešću a u proces su takodje uključene i porodice i prijatelji koji su u blizini pacijenta.“\nU Crnoj Gori od 2011. postoji Nacionalni program za kontrolu raka, sa svim Zakonom propisanim aktivnostima, ali se mali broj njih sprovodi. Treba uskladiti zakonsku regulative sa evropskim direktivama u toj oblasti, promijeniti proceduru u procesu liječenja ljudi, obezbijediti neophodne lijekove i Zakon o socijalnoj zaštiti prilagoditi potrebama oboljelih od karcinoma, smatra IvanaMihović.\nPsihološkinja Anime, Ljupka Kovačević, podsjeća da patrijarhalni društveni kontekst od žena očekuje da trpi i pati, da bude žrtva porodice i da nikada ne bude slaba: “ Bolest se tabuizira, o njoj se ćuti, oboljeli isključuju iz zajednice i sa sažaljenjem diskredituju, pa pacijentkinje postaju nesigurne i imaju osjećaj krivice. Psihoonkologija bi trebala da ih ojača i podstakne da se bore sa problemom kao i da traže svoja prava koja im, kao pacijentkinjama, pripadaju.“\nU okviru projekta „Nisi sama“ a kao psihološka podrška ženama oboljelim od karcinoma, Anima priredjuje sjutra u 18 sati u muzičkoj sali Centra za Kulturu „Nikola Đurković“ projekciju filma „Čuvar moje sestre“, nakon čega će uslijediti diskusija sa psihološkinjama ove NVO.


Đurić: Priština će kad tad morati da ispuni svoje obaveze - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Đurić: Priština će kad tad morati da ispuni svoje obaveze\nĐurić: Priština će kad tad morati da ispuni svoje obaveze\n09. septembar 2019. Izvor: Tanjug\nPriština će kad tad morati da ispuni preuzete obaveze, izjavio je direktor Kancelarije za KiM Vlade Srbije Marko Đurić i naglasio da je Prištini jedino na umu status i priznanje od Srbije, ali da od toga neće biti ništa.\n"Neće biti lakog i održivog rešenja za pitanje KiM. To nas neće pokolebati i svakovrsna podrška Srbima na KiM biće još snažnija", kaže Đurić za "Večernje novosti".\nOn je dodao da od novog posrednika EU u dijalogu Beograda i Prištine, koji će zameniti Federiku Mogerini, očekuje da bude statusno neutralan i da povrati kredibilitet dijalogu, koji je narušen potezima Prištine.\n"Ulazeći u dijalog, mi smo želeli da u statusno neutralnom okviru i Srbima i Albancima na KiM omogućimo da žive što normalnije. Albanski separatisti su se sve vreme nadali da će na taj način malo-pomalo učvršćivati jednostrano proglašenu nezavisnost. Danas su nervozni jer se međunarodna podrška projektu kosovske nezavisnosti kruni. Halabuču, jer ne znaju šta bi drugo", dodaje Đurić.\nOn albanskim vlastima privremenih prištinskih institucija poručuje da ukinu takse na srpsku robu i vrate se dijalogu, jer, kako je naveo, "njihovi birači ne mogu da jedu veliko albanske fantazije, već zaslužuju da žive u normalnom društvu".\n"O tome možemo da pregovaramo", rekao je Đurić.\nDirektor kancelarije za KiM kaže da ga nije iznenadilo to što se Ksenija Božović iz Građanske inicijative SDP našla među kandidatima Srpske liste za izbore na KiM, ističući da je ona postupila odgovorno i da je svesna da predstoji teška borba za zaštitu srpskog naroda i interesa na KiM, u koju Srbi moraju ući politički jedinstveni.


Radio Tivat | Rekordna sedmica na crnogorskim aerodromima\n10 јан Rekordna sedmica na crnogorskim aerodromima\nPosted at 13:38h in Turizam\tby\tDragan Popadic\nTokom prvih sedam dana 2018. godine na oba crnogorska aerodroma opsluženo je preko 24 hiljade putnika, što predstavlja rast od 27 odsto u odnosu na prvu sedmicu prošle godine, saopšteno je iz Aerodroma Crne Gore.\nTakođe, kako navode, opsluženo je 26 odsto aviona više. Izvršni direktor ,,Aerodroma Crne Gore AD” Danilo Orlandić je istakao da ovi rezultati predstavljaju nastavak prošlogodišnjeg uspjeha.\n„Kao što smo već i najavili, ostvareni rezultati predstavljaju nastavak prošlogodišnjeg uspjeha i nagovještajavaju još jednu rekordnu godinu Aerodroma Crne Gore. Osim sjajnih rezultata tokom prvih sedam dana 2018.godine, razlog za optimizam daju nam i najave velikog broja aviokompanija koje ove godine žele da lete ka Crnoj Gori. To će doprinjeti boljoj avio povezanosti naše zemlje i dati dodatni doprinos cjelokupnoj turističkoj privredi“ – rekao je Orlandić.


Odbor je razmotrio i ocenio pravno mogućim Predlog zakona o izmenama i dopunama Zakona o budžetu Republike Srbije za 2006. godinu, sa predlozima odluka o davanju saglasnosti na odluke o izmenama i dopunama finansijskih planova republičkih fondova za penzijsko i invalidsko osiguranje zaposlenih, poljoprivrednika i samostalnih delatnosti za 2006. godinu, Republičkog fonda za zdravstveno osiguranje i Nacionalne službe za zapošljavanje za 2006. godinu.\nOdbor ja razmotrio i ocenio pravno mogućim veći broj amandmana koje su na Predlog ovog zakona podneli narodni poslanici i Vlada Republike Srbije.\nPored toga, Odbor je razmotrio i ocenio pravno mogućim, u načelu, i Predlog Zakona o izmenama i dopunama Zakona o budžetskom sistemu, sa amandmanima koje su podneli narodni poslanici i Vlada Republike Srbije.\nNa ovoj sednici članovi Zakonodavnog odbora su razmotrili i ocenili pravno mogućim, u načelu, Predlog odluke o izmenama i dopunama Poslovnika Narodne skupštine Republike Srbije, koji je podneo narodni poslanik Predrag Marković. Odbor je ocenio pravno mogućim amandmane koje su na Predlog ove odluke podneli narodni poslanici Ljiljana Nestorović, Meho Omerović i Miloš Aligrudić.\nPored toga, Odbor je izvršio pravno-tehničku redakciju teksta Predloga odluke o izmenama i dopunama Poslovnika Narodne skuoptine RepublikjeSrbije.


Crna Gora će dodatno ojačati mere za smanjenje rizika od elementarnih nepogoda | Energetski portal Srbije\nOsvrnuvši se na period od početka godine do kraja jula ministarka u Vladi Crne Gore Marija Vučinović je podsetila da je, tokom navedenog perioda, više crnogorskih opština, u nekoliko navrata, pretrpelo značajne štete usled elementarnih nepogoda.\n„Vladina Komisija za procenu šteta od elementarnih nepogoda, u svim opštinama, je reagovala pravovremeno i odobrila pomoć u skladu sa svojim propisima, kao i procenama šteta od strane komisija lokalnih uprava“, dodala je Vučinović.\nMinistarka je kazala i to da je kao predsednica Komisije za procenu šteta od elementarnih nepogoda imala kako vanredne posete opštinama koje su pretrpele štete usled jakog nevremena, tako i redovne radne posete gradovima kojima je ranije odobrena pomoć, u cilju skrininga, ali i upoznavanja sa svim novitetima u okviru rada vladine Komisije.\n„Iako se nadam da period pred nama neće obeleežiti slične elementarne nepogode, moramo i dalje jačati saradnju između Vlade Crne Gore, lokalnih zajednica i nadležnih službi, kako bi preventivu podigli na još veći nivo, a sve u cilju smanjenja rizika od elementarnih nepogoda“, naglasila je Vučinović.\nFoto: Kabinet ministarke bez porfelja u Vladi Crne Gore\nTakođe, ministarka ističe da su aktivnosti kabineta kojim rukovodi, u prvih sedam meseci, obeležili i bilateralni sastanci na kojima su razmenjena mišljenja o načinima i daljem jačanju buduće saradnje sa zemljama regiona i članicama Evropske unije.\n„Što se, dodatno, tiče Komisije, naredni period biće posvećen daljoj saradnji sa opštinama i nadležnim, kako državnim tako i lokalnim službama, ali i međunarodnim organizacijama u Crnoj Gori, kako bismo omogućili još kvalitetnije uslove i načine rada u cilju smanjenja rizika od potencijalnih vremenskih nepogoda„, poručila je Vučinović.\nKomisija za procenu šteta od elementarnih nepogoda


TINV (funkcija TINV) - Office podrška\nViše informacija o novim funkcijama potražite u člancima Funkcija T.INV.2T i Funkcija T.INV.\nSintaksa funkcije TINV ima sledeće argumente:\nVerovatnoća Obavezno. Verovatnoća koja se odnosi na dvostranu Studentovu t-raspodelu.\nAko je verovatnoća <= 0 ili je verovatnoća > 1, TINV daje vrednost greške #NUM!.\nAko je argument step_slobode < 1, funkcija TINV daje grešku #NUM!.\nTINV daje vrednost t, kao što je P(|X| > t) = verovatnoća, gde je X proizvoljna promenljiva koja sledi t-raspodelu i P(|X| > t) = P(X < -t ili X > t).\nJednostrana t-vrednost može da se dobije tako što se argument verovatnoća zameni sa 2*verovatnoća. Za verovatnoću od 0,05 i stepen slobode od 10, funkcija TINV(0;05;10) izračunava dvostranu vrednost i daje rezultat 2,28139. Pomoću funkcije TINV(2*0,05;10), koja daje 1,812462, može da se izračuna jednostrana vrednost za istu verovatnoću i isti stepen slobode.\nNapomena: U nekim tabelama, verovatnoća je opisana kao (1-p).\nPošto joj je data vrednost verovatnoće, funkcija TINV traži vrednost x kao što je TDIST(x; step_slobode; 2) = verovatnoća. Prema tome, preciznost TINV zavisi od preciznosti TDIST. TINV koristi iterativnu tehniku za pretraživanje. Ako pretraga nije konvergirala nakon 100 iteracija, funkcija daje grešku #N/A.\nVerovatnoća Studentove dvostrane t-raspodele\nT-vrednost Studentove t-raspodele na osnovu argumenata u A2 i A3.


Bocvana: pionirska pobeda trans žene u slučaju priznanja roda - Gayten LGBT\nTrans žena iz Bocvane izborila se za svoje pravo da bude zakonski priznata kao žena u svojim zvaničnim identifikacionim dokumentima.\nTšepo Riki Kgositau oduvek se osećala i identifikovala kao žena i u ženskom rodu, još dok je bila dete. Rojters javlja da se zbog toga što joj je u ličnoj karti stajao pogrešan rod osećala emotivno vrlo loše i da je ta činjenica povećala njenu izloženost nasilju i diskriminaciji.“\nOna je prvi put podnela zahtev za zakonsko priznanje roda 2001. matičnoj službi u Gaboroneu, ali je njen zahtev odbijen i rečeno joj je da mora imati sudski nalog.\n„Matičar je odbio da promeni oznaku roda u mojoj ispravi, uprkos tome što Nacionalni zakon o matičnim knjigama kaže da matičar može da upotrebi svoje diskreciono pravo i dozvoli ovu promenu u slučajevima gde ona može materijalno da utiče na registraciju osobe,“ izjavila je za Monitor Kgositau.\nOna je navela u svom zahtevu Višem sudu Bocvane da je „njen urođeni rodni identitet oduvek, od najranijih dana bio ženski, i da ju je porodica prihvatila i volela i voli kao osobu ženskog roda.“\nSutkinja ovog suda je 12. decembra 2017, donela odluku da matična služba mora da zvanično prizna rodni identitet ove žene.\n„Direktor nacionalne matične službe dužan je da podnositeljki zahteva izda novu ličnu kartu u kojoj će stajati njen rod, dakle ženski rod, u roku od 21 dana od donošenja sudske odluke,“ izjavila je sutkinja.\nSindi Kelemi iz bocvanske Mreže za etiku, zakon i HIV/AIDS (BONELA), izjavila je da je ovaj slučaj pokazao da su pravosudni organi Bocvane sposobni da štite LGBT+ osobe od diskriminacije.\n„Stoga apelujemo na rodno i seksualno različite osobe da nastave da koriste institucije ove zemlje kao što su sudovi u borbi za svoja prava“.\nOva odluka usledila je nekoliko meseci nakon što je Viši sud priznao pravo trans muškarca da mu se u izvodu iz matične knjige rođenih promeni oznaka za rod.\nOrganizacija Human Rights Watch pozdravila je ovu odluku kao korak napred u borbi za prava trans osoba u Bocvani.\n„Ovi slučajevi nam takođe pokazuju vrednost nezavisnih pravosudnih organa u Bocvani koji štite prava manjinskih grupa,“ saopštila je ova organizacija.\nIzvor: Trans woman in Botswana wins landmark gender recognition case


Zbog mogućeg rata na Pacifiku Amerikanci se povlače sa Olimpijade? - 08.12.2017, Sputnik Srbija\nZbog mogućeg rata na Pacifiku Amerikanci se povlače sa Olimpijade?\nVašington još uvek nije doneo odluku o tome da li će SAD učestvovati na Olimpijskim igrama 2018. godine u Pjongčangu zbog potencijalnih problema povodom... 08.12.2017, Sputnik Srbija\nvesti, svet, južna koreja, sara sanders\n11:00 08.12.2017 (Osveženo: 11:56 08.12.2017)\n© AP Photo / Charles KrupaOlimpijske igre\nVašington još uvek nije doneo odluku o tome da li će SAD učestvovati na Olimpijskim igrama 2018. godine u Pjongčangu zbog potencijalnih problema povodom vojno-političke situacije na Korejskom poluostrvu. Prema rečima portparolke Bele kuće Sare Sanders, to pitanje se još uvek razmatra.\n„Odluka nije doneta, o tome je neophodno razgovarati u nešto širem krugu“, odgovorila je kratko Sandersova iako je do starta Olimpijskih igara ostalo još samo nekoliko meseci.\n„Bezbednost Amerikanaca je naš glavni prioritet, mi sarađujemo i sa Južnom Korejom, ali i sa drugim zemljama kako bismo zaštitili naše građane“, navela je ona.\nBela kuća: Nema odluke o učešću na Olimpijskim igrama 2018.\n7 Decembar 2017, 23:15\nSličnu izjavu dala je i stalna predstavnica SAD pri UN Niki Hejli koja je potom dodala i da nije sigurna da li je razlog eventualnog neučešća američke reprezentacije na Olimpijskim igrama severnokorejski problem ili priznavanje Jerusalima za prestonicu Izraela.\nOna je, međutim, istakla da šta god da je posredi, Bela kuća će učiniti sve kako bi osigurala bezbednost američke reprezentacije. „Mi se ničega ne bojimo. Naravno da je odlična prilika za sve sportiste da otputuju tamo i pokažu šta znaju“, rekla je Hejlijeva.\nDodatno zaoštravanje situacije, kada je reč o odlasku američke reprezentacije u Južnu Koreju na Olimpijske igre, izazvano je i nedavnom odlukom američkog predsednika Donalda Trampa da Jerusalim prizna za prestonicu Izraela, što je i podstaklo Stejt department da upozori američke državljane u inostranstvu da budu obazriviji.


Dom štampe u Beogradu, koji se nalazi na Trgu Republike, opština Stari Grad, proglašen je za spomenik kulture na osnovu odluke Vlade Srbije, koja je objavljena u Službenom glasniku Srbije broj 57 od 9. avgusta ove godine.\nZgrada Doma štampe, u kojoj se nalazi i Pres centar Udruženja novinara Srbije, građena je od 1958. do 1961. godine prema projektu arhitekte Ratomira Bogojevića. Projekat je nastao, kako se navodi u glasniku, „za potrebe smeštanja“ dve institucije – Kulturnog centra Beograda i Saveza novinara Jugoslavije.\nInače, novinari su vlastitim sredstvima, od prodaje odmarališta u Rovinju, finansirali izgradnju trećeg sprata Doma štampe.\n„Kao zgrada građena za smeštaj Kulturnog centra Beograda i Saveza novinara delo je kulturno istorijskih vrednosti“, navodi se u glasniku.\nZgrada je u slavu novinara, slikara, političara i jednog od osnivača Tanjuga Moše Pijade, najpre nazvana „Dom štampe Moša Pijade“, u kojoj je radio i pres centar ove novinske agencije.\nOdlukom Vlade utvrđene su mere zaštite Doma štampe i njegove okoline, što podrazumeva „očuvanje izvornog arhitektonskog izraza objekta“, „održanje osnovnog konstruktivnog i skeletnog sistema“, „tehnološko unapređenje postojećih i uvođenje novih instalacija neophodnih za savremeno funkcionisanje“…\nOdluka da Dom štampe dobije status spomenika kulture stupa na snagu osmog dana od dana objavljivanja, odnosno od 17. avgusta.\nIzložba i skup povodom 100 godina Borbe: „To je bila Borba, ostalo je posao“\nPrije 35 godina snimljena je prva TV epizoda Nadrealista! Dobro smo prošli, mog’o nas je sve žiiik\nDom štampe Istorija novinarstva\n← Treći dan štrajka Maje Pavlović: Nisu tačne vesti RTS-a i Tanjuga, ne tražim otpis dugova\nUDS: Istražiti ko bez dozvole REM emituje program na kablu →


Otvoren 29. klub za najstarije građane Beograda\nTanjug 1. avgusta 2018. 13:45\nBEOGRAD – Gradonačelnik Beograda Zoran Radojičić i sekretarka za socijalnu zaštitu Nataša Stanisavljević otvorili su danas 29. po redu klub za najstarije građane u Beogradu na Autokomandi.\nKlub koji je danas otvoren nosi ime „Radana Pupić“, a od ostalih klubova razlikuje se po tome što ima i rekreativni fitnes centar za seniore, opremljen spravama za fizičku aktivnost, namenjenim osobama starijim od 65 godina.\nU klubu će biti i sedište starih zanata, među kojima je i ručno tkanje za koje će se koristiti reciklirana pletiva, a obezbeđen je i internet kutak.\nGradonačelnik Radojičić u svom obraćanju istakao je da je veoma značajno otvarati domove tog tipa, kao i da se zadrži intencija iz prethodnog perioda, kada je za četiri godine otvoreno devet institucija tog tipa.\nObraćajući se korisnicima kluba, Radojičić je naveo da su iza njih prelepi životi sa divnim trenucima, ali i napornim, te da su sada došli u treće doba kada im sledi da se odmaraju i uživaju u svemu onome što su do sada uradili.\n„Mi smo tu da zajedno sa vama učestvujemo u tome i da vam u tome pomažemo. Ovo je jedan od načina da vam obezbedimo što je moguće bolje uslove“, kazao je Radojičić.\nPrema njegovim rečima, važno je da se stariji sugrađani u takvim okolnostima druže, ali veoma je značajno i da budu aktivni u godinama koje su pred njima.\nNavodeći da je veoma važna i pozitivna emocija, Radojičić je kazao da za dobre emocije, dobra prijateljstva i druženje nikada nije kasno.\n„Grad Beograd će se truditi da vam pomogne u tome i nadamo se da ćemo do Nove godine otvoriti i 30. instituciju ovog tipa, ali nećemo na tome stati. Trudićemo se da nađemo sredstva da ove postojeće unapredimo i nove otvaramo. Družite se, uživajte i vodite računa i brigu o sebi, a mlađe generacije imaju mnogo šta da nauče od vas“, poručio je gradonačelnik.\nSekretarka za socijalnu zaštitu Nataša Stanisavljević navela je da su dnevni centri i klubovi veoma važni, te da predstavljaju najveću klupsku mrežu penzionera i to ne samo u Beogradu i Srbiji, već i u regionu.\nDirektorka Gerontološkog centra Beograd Suzana Mišić navela je da je danas otvoreni klub namenjen i fizičkoj aktivnosti, uz negovanje tradicije, a sa pristupom savremenim sredstvima informisanja.\nKako je kazala, u Beogradu ima oko 400.000 hiljada građana starijih od 60 godina, a uticanjem na njihov bolji i kvalitetniji život, utiče se i na zajednicu i šire društvo.\n„Verujem da smo svi jako povezani, a ono što nas povezuje jeste borba za čoveka, za dostojanstvo, borba za duhovnost. Ovo je centar duhovnosti kroz aktivno starenje, doživotno učenje zaista mislim da ćemo biti primer mnogim evropskim gradovima, da će Beograd biti primer dobre i aktivne brige o svakom čoveku“, kazala je Mišić, zahvaljujući čelnicima Grada Beograda na podršci i pomoći.